SREDINA I SEKSUALNA ORIJENTACIJA | Vaš psihoterapeut\nPrimer prenatalnog stresa\nČitaoci bi mogli s razlogom da se pobune da su sredinski uticaju koje smo do sada razmatrali veoma različiti od onog tipa faktora „životnih događaja“ koji uobičajeno zanimaju psihoterapeute. Zato je važno da se setimo šta smo na početku rekli o ovome: sa neurofiziološke tačke gledišta, svim „životnim događajima“ konačno upravljaju (registruju ih i prevode) telesni procesi. Stres je dobar primer.\nPostoji obilje dokaza (u literaturi o životinjama) da seksualnu orijentaciju mogu odrediti sredinski stresori tokom ključnih perioda sazrevanja. Kod pacova se ključni period o kom govorimo događa neposredno pre rođenja. Pojačan stres kod majke tokom ovog perioda izaziva preuranjen izliv testosterona u matericu, što dovodi do toga da mozgovi u (već maskulinizovanim) telima njihovih XY muških fetusa ne uspeju da se maskulinizuju. Stres se kod trudnih ženki pacova izaziva dovođenjem prekobrojnih jedinki u kaveze u kojima žive ili pomoću puštanja čestih (slabih, ali nepredvidivih) elektrošokova u bazi njihovih kaveza. Kada se muški mladunci izlegnu, samo 20% njih pokazuje aktivno seksualno ponašanje bilo koje vrste (među pacovima je, pod uobičajenim okolnostima, njih 80% normalno seksualno aktivno), a čak 60% njih koji jesu seksualno aktivni ispoljavaju „tipično ženska“ seksualna ponašanja (koja kod pacova obuhvataju izvijanje leđa i isturanje genitalija). U ovoj grupi nalaze se i pacovi koji su (u nedostatku boljeg izraza) „biseksualni“ – ispoljavaju i tipično ženska i tipično muška ponašanja.\nImajući u vidu ono što znamo o očuvanju ovih bazičnih mehanizama u redovima sisara, slične posledice bi mogle da se jave i kod ljudi. Odlučujući period za maskulinizaciju mozga kod ljudi se javlja ranije nego kod pacova – u drugom tromesečju trudnoće. Teško je precizno odrediti posledice prenatalnog stresa tokom ovog perioda kod ljudi, jer ne možemo da uspostavimo isti stepen eksperimentalne kontrole koji nam je potreban. Jedna studija koja je pokušala da odgovori na ovo pitanje je poredila broj homoseksualnih muškaraca sa brojem heteroseksualnih muškaraca rođenih u Nemačkoj (a) pre Drugog svetskog rata, (b) tokom i odmah posle rata i (c) mnogo godina posle rata (Dornet et al., 1980). Hipoteza da bi grupa (b) imala veći broj homoseksualaca (pošto je bila izložena većem prenatalnom stresu) je potvrđena rezultatima studije. Ipak, posledice su mogle biti izazvane i drugim faktorima osim prenatalnog stresa.[i]\nU svakom slučaju, izgleda malo verovatno da se seksualna orijentacija kod ljudi tako jednostavno određuje. Štaviše, pretpostavlja se da maskulinizacija mozga pogađa rodni identitet, a ne seksualnu orijentaciju, čije određivanje bi moglo biti daleko složenije.\nVerovatno je najpoznatije neuronaučno otkriće u vezi sa ljudskom homoseksualnošću ono do kog je došao LeVay (1991, 1994, pp. 120-122), koji je poredio veličinu intersticijalnih jedara hipotalamusa kod homoseksualnih i heteroseksualnih muškaraca. On se direktno fokusirao na INAH – 3 (INAH – skraćenica od intersticijalno jedro hipotalamusa, a ima ih ukupno 4, od čega se samo INAH – 3 razlikuje kod muškaraca i žena – kod žena je 3 puta manje nego kod muškaraca) i otkrio je da je kod homoseksualnih muškaraca (kod kojih je rađena autopsija posle smrti od SIDA – e) INAH – 3 bio tri puta manji nego kod heteroseksualnih. Kao što je ranije pomenuto, ova jedra su obično tri puta manja kod žena nego kod muškaraca. Nisu pronađene razlike u drugim INAH strukturama. Ovo otkriće pruža nove dokaze da je INAH – 3 povezan sa seksualnim razlikama – i to verovatno najviše u vezi sa ciljem seksualnog nagona. Još uvek nije jasno kako sredinski faktori, uključujući i posledice stresa u drugom tromesečju, mogu da utiču na veličinu jedra INAH – 3. Određeni broj naslednih i sredinskih faktora možda ima značajan uticaj na veličinu jedra INAH – 3, a INAH – 3 možda i nije jedini neuroanatomski prediktor muške seksualne orijentacije.\nNasledni uticaji na seksualnu orijentaciju: „gej gen“?\nStandardni način procene naslednog uticaja je da se posmatra dominantnost određenog ponašanja kod jednojajčanih blizanaca koji su razdvojeni jedan od drugog. Jednojajčani blizanci imaju identičan genetski sastav i zbog toga se često nazivaju identičnim blizancima. Merenjem nivoa podudarnosti (ili „stope usaglašenosti“) između ponašanja ovih blizanačkih parova, moguće je grubo proceniti u kojoj meri nasleđe igra ulogu u tom ponašanju.\nKod homoseksualnih muškaraca, ova stopa usaglašenosti je otprilike 50%, a kod homoseksualnih žena je otprilike 30% (učestalost homoseksualnosti u opštoj populaciji je otprilike 10% ili manje: LeVay, 1994). Na osnovu ovoga se čini da nasleđe značajno doprinosi homoseksualnosti i taj proces se verovatno odvija putem genetskih mehanizama nastalih iz anatomskih razlika kao što je ona u jedru INAH – 3. U vezi sa ovim je važno da je utvrđena specifična sekvenca gena koja bi mogla da se poveže sa muškom homoseksualnošću (Hamer, Hu & Magnuson, 1993). Ova sekvenca je označena kao Xq28. (Činjenica da je sekvenca na X, a ne na Y hromozomu je saglasna sa poznatom istinom da se nasledni obrazac prenosi preko ženske linije.) Kada je ovo otkriće objavljeno, mediji su intenzivno izveštavali o otkriću „gej gena“. Posle otkrića su se javile i mnoge sumnje u vezi sa pouzdanošću onoga što je Hamer otkrio. Ali i ako pretpostavimo da će ovo otkriće jednom biti potvrđeno, važno je da zapamtimo da je reč o sekvenci gena, a ova sekvenca gena može biti samo jedan od faktora koji određuju seksualnu orijentaciju. Čak i u podgrupi homoseksualnih muškaraca kod kojih je sekvenca gena prisutna, verovatno je da će ona interagovati sa događajima iz sredine na mnogo složenih načina.\nDa ilustrujemo tvrdnju: zaključak da je 50% odstupanja kod muške homoseksualnosti (30% kod ženske homoseksualnosti) određeno nasleđem može biti i obrnut. Šta je to što određuje preostalih 50% (ili 70%)? Zašto genetski identični blizanci nisu uvek identični i po seksualnoj orijentaciji? Stvar se mnogo komplikuje pitanjima ove vrste, a nije nevažna ni činjenica da blizanci dele istu unutarmateričnu sredinu, koja je značajan faktor za seksualnu orijentaciju. Još je teže razmrsiti sredinske uticaje koje geni, takoreći, sami sebi stvaraju.\n[i] LeVay (1994) ističe: (1) teško je pouzdano utvrditi učestalost homoseksualnosti kod različitih starosnih grupa, (2) mogući su i drugi uticaji osim stresa (npr. očevi su obično bili odsutni iz porodica tokom rata). (vidi i u Bailey, Willerman & Parks, 1991.)\nTagovi: polne razlike, seksualna orijentacija


Jevtić: Ponovo otvaranje istrage zločina u Starom Grackom | Radio Kosovska Mitrovica\n22. July, 2018 17:13 |\nPovodom 19. godišnjice zločina u selu Staro Gracko poptredsednik Vlade Kosova i ministar za zajednice i povratak Dalibor Jevtić uputio je pismo predsednicima Kosova, Vlade, Skupštine, ministrima unutrašnjih poslova,pravde Kosova kao i ambasadorima Kvinte i šefici misije EU na Kosovu.\nSutra 23. jula 2018. godine navršava se 19 godina od ubistva 14 žetelaca u mestu Staro Gracko u opštini Lipljan.Ni posle 19 godina nema odgovora ko je u predvečerje 23. jula ubio 14 žetelaca koji su na njivi sakupljali letinu, naveo je Jevtić u pismu.\nIzvor; saopštenje TV Most


horoskop do 28. septembra 2020. godine || Hello magazin\nPogledajte kakva je nedelja pred nama\nNedeljni horoskop do 2. novembra\nŠta predviđa nedeljni horoskop do 28. septembra?\nPročitajte: Mesečni horoskop za septembar: Nekome se smeši povišica, a nekome veridba\nNedeljni horoskop do 28. septembra za preostale znake pronađite na sledećoj strani\nPročitajte: Ovo su najbolji datumi za venčanje u 2020. godini\nPročitajte: Nije im suđeno- Ovi parovi zodijaka se neće nikad istinski voleti\nNalazite se za veliki korak ispred drugih, jer umete tačno da predvidite nečiju reakciju ili odgovor u poslovnim pregovorima. Jasno vam je da savremeniji pristup zajedničkim temema ili interesima donosi dugoročniji uspeh. Postavljate suviše stroge kriterijume pred voljenu osobu, ali vaš podsticaj ume i da deluje blagotvorno na više načina. Emotivni izazovi ponekad predstravljaju dobru priliku da se profiltrira zajednički odnos.\nSve korisne informacije mogu da vam olakšaju uspešno rešavanje nekih poslovnih pitanja koja imate. Obratite pažnju na sugestije koje vam daje jedna iskusna osoba, nema razloga da odbacujete neke ideje samo zato što vam zvuče suviše apstraktno. Ako vam je stalo da promenite ili poboljšate svoj odnos sa voljenom osobom, onda pokažite više razumevanja za kriterijume koje koristi druga strana. Razlike u mišljenju ne treba da vas emotivno udaljavaju.\nNedeljni horoskop do 28. septembra preuzet sa sajta astrolook.com\nTagovi: Astrologijaastroprognozahoroskopnedeljni horoskop\nNovi modni odabir Ane Ivanović: Trend koji ćete obožavati ove jeseni


MEI - Aktuelnosti - J. Joksimović i Gasparič: Slovenija nastavlja da podržava evropski put Srbije\nJ. Joksimović i Gasparič: Slovenija nastavlja da podržava evropski put Srbije\n20. septembar 2018. | Beograd\nMinistar za evropske integracije Jadranka Joksimović primila je u oproštajnu posetu odlazećeg ambasadora Slovenije Vladimira Gaspariča. Razgovarali su o bilateralnim odnosima dve zemlje, procesu evropskih integracija Srbije, prilikama u Evropskoj uniji, odnosima u regionu i drugim temama.\nJadranka Joksimović zahvalila je na podršci i ekspertsko-tehničkoj pomoći koju Slovenija pruža Srbiji u procesu evropskih integracija. Ministar veruje da će i nova Vlada Slovenije nastaviti da se zalaže za politiku proširenja i samim tim afirmiše evropski put naše države.\nMinistar je upoznala Gaspariča sa planovima i aktivnostima koje se odnose na proces pristupanja. Navela je da očekuje da do kraja godine, za vreme austrijskog predsedavanja Savetom EU, otvorimo neka od poglavlja za koja smo tehnički spremni. Time bi bile vrednovane aktivnosti naše države na evropskom putu. U tom smislu, obavestila je Gaspariča da je Vlada, pored ostalog, prihvatila i uvažila sve preporuke Venecijanske komisije oko Ustavnih amandmana u oblasti pravosuđa.\nZa Srbiju je, prema rečima ministra, od velikog značaja nastavak i intenziviranje komunikacije sa Slovenijom u segmentu evropskih makro-regionalnih strategija - posebno Dunavske.\nJoksimović i ambasador Gasparič dele mišljenje da je saradnja u regionu preduslov razvoja i napretka, kao i da je stabilnost regiona važna za stabilnost EU.\nAmbasador Vladimir Gasparič rekao je da će Slovenija nastaviti da podržava proces evropskih integracija Srbije i da se zalaže za proširenje EU, čime se - kao je ukazao, potvrđuju da je region jedan od prioriteta spoljne politike Ljubljane. Naglasio je da reforme koje se u Srbiji sprovode daju rezultate i da je naša država prepoznata kao pouzdan i aktivan partner EU.\nMinistar Joksimović zahvalila je Gaspariču na uspešnoj saradnji i požela mu mnogo uspeha u budućem radu.\nMinistar J. Joksimović i nj.e. Gasparič\nNj.e. Vladimir Gasparič


Papuga (LSV): Potrebne konkretne, a ne kozmetičke izmene Ustava | Autonomija\nPapuga (LSV): Potrebne konkretne, a ne kozmetičke izmene Ustava\n“Nažalost, neka prethodna iskustva su nas naučila da se ovako važni dokumenti donose u uskom krugu ljudi\nRepublička poslanica Lige socijaldemokrata Vojvodine (LSV) Olena Papuga izjavila je danas da su Srbiji potrebne “konkretne a ne kozmetičke” promene Ustava i ocenila da je Ustav iz 2006. godine jedna od osnovnih prepreka na putu stvaranja modernog društva.\nOlena Papuga je u saopštenju za javnost izrazila nadu da će vlasti u Srbiji ozbiljno shvatiti proces reforme Ustava i tako omogućiti nesmetano odvijanje pregovora o pristupanju Evropskoj uniji u poglavljima 23 i 24.\nOna je pozvala predsednicu Vlade Srbije Anu Brnabić da ukaže na jasne pravce reforme Ustava.\n“Nažalost, neka prethodna iskustva su nas naučila da se ovako važni dokumenti donose u uskom krugu ljudi. Ovoga puta se to ne sme dozvoliti. Pravna država mora biti cilj koji će omogućiti istinsku vladavinu prava”, kazala je Olena Papuga.\nDodala je da je potrebno poboljšati zakonski okvir zaštite prava manjinskih grupa u društvu, kao i viši nivo praktičnog poštovanja prava manjina, jer je očit raskorak u propisanim pravima i nivou njihovog poštovanja.\n“Srbija mora ubrzati svoj put ka EU. Politika jedan korak napred, jedan korak nazad nije dobar izbor. Tražimo jasnu politiku i jasne rezultate”, poručila je Olena Papuga.


Umetnik posle tri nedelje sedenja na jajima „izlegao“ 10 pilića - Sputnjik Srbija\n03:43 05 Decembar 2020\nUmetnik posle tri nedelje sedenja na jajima „izlegao“ 10 pilića\n23:17 22.04.2017 Preuzmite kraći link\nIz deset kokošijih jaja, koja je francuski umetnik Abraham Poenševal, u sklopu jednog od svojih performansa, tri nedelje grejao telesnom temperaturom zatvoren u staklenom terarijumu Muzeja moderne umetnosti u Parizu, izlegli su se pilići.\nUmetnik iz Rusije pravi neobične skulpture od olovki\nKada je krajem marta odlučio da „postane“ kokoška, umetnik se umotao u ćebe i započeo da „sedi“ na jajima, očekujući da će se pilići izleći za 21 dan do 26 dana.\nNije puno pogrešio u proceni, jer je prvo pile ugledalo svetlost dana u utorak, a ostalih devet u četvrtak, objavio je portparol Muzeja, dodavši da su pilići na putu prema obližnjoj farmi.\nNavodi se da je Poenševal od ranije poznat po neobičnim performansima, poput trodnevnog boravka u steni, dvonedeljnog boravka u prepariranom medvedu i plovidbe Rajnom u gigantskoj boci.\npilići, jaja, Abraham Poenševal


MILOŠ BIKOVIĆ o filmu HOTEL BEOGRAD: Doveli smo NAJSKUPLJU rusku TV i filmsku franšizu u SRBIJU! Nema budžeta za takvu REKLAMU! - Filmitv\nMILOŠ BIKOVIĆ o filmu HOTEL BEOGRAD: Doveli smo NAJSKUPLJU rusku TV i filmsku franšizu u SRBIJU! Nema budžeta za takvu REKLAMU!\nUpustimo li se u detaljniju analizu uspeha domaćih glumaca u inostranstvu, lako je zaključiti da do Miloša Bikovića (ne računajući tu istorijsko-socijalno-kulturološki uticaj Velimira Bate Živojinovića na braću Kineze) istinski nismo imali poznatiju i priznatiju glumačku veličinu u svetu. Moglo bi se čak, sa pomalo tuge i gorčine reći da je Miloš Biković popularniji u Rusiji nego u Srbiji. Niz njegovih uspeha počevši od Sunčanice, preko Bezdušnika, zatim Leda, a onda i rekordera Sluge, Biković sada nastavlja sa novim, očiglednim bioskopskim hitom u najavi – Hotel Beograd. Međutim, kako to otkriva u intervjuu za filmitv.rs portal, ovog puta za cilj nije imao samo novi blokabaster, već nešto više i plemenitije. Skupocenu reklamu za Srbiju.\nPročitajte i “Senke nad Balkanom 2” od 13. marta, petkom u 22.00 na PRVOJ!\n– Otkako smo kolega Miodrag Radonjić i ja, u okviru naše produkcijske kuće Arhangel, počeli da razmišljamo na temu ovog filma, vodila nas je ista ideja. Godinama već dovodimo u Srbiju grupe ljudi, naših poznanika iz Rusije sa namerom da im pokažemo koliko je Srbija lepa i kakve sve mogućnosti nudi. I za zabavu, i sa profesionalne strane. Iz toga je na kraju i nastala ideja da kolegama iz Rusije predložimo snimanje romantične komedije koja bi imala za cilj da ruskom narodu predstavi Srbiju, i da ih pozovemo da nas posete – poručuje Biković, čiji je „Hotel Beograd“ tokom produženog premijernog vikenda videlo gotovo milion Rusa, a kako nam on prenosi – većina njih je odmah poželela da dođe u Srbiju.\nFilm je prilično atipičan za domaću kinematografiju. Nismo imali mnogo romantičnih komedija koje su doživele veliki uspeh? Da li ste od početka imali na umu baš ovaj žanr?\n– Na neki način „Hotel Beograd“ je nastavak serije „Hotel Eleon“. Shvatio sam da je ruska publika odlično odreagovala na moj lik Pavela iliti Pavla Arkadijeviča, i da joj se dopao taj srpski melos, sa sve njegovim stereotipima i izmišljenim izrekama. Rešio sam da iskoristimo hemiju koja već postoji između njega i Daše, koji su već kultni likovi, i imaju svoj hašteg na društvenim mrežama. Romantična komedija je najbolji odabir za takvu priču, jer ljudi najbolje reaguju na smeh, suze i ljubav. Tako smo doveli Rusiju u Srbiju i rešili da na primeru jedne situacije kakva se samo u Srbiji može doživeti, dakle, taj haos, ležernost i odsustvo svih pravila, predstavimo Rusima dušu našeg naroda. Našu pesmu, smeh, prirodne lepote, običaje, život…Smatram da je komedija kao žanr potcenjena. Kao da je gluma u drami zbog nečega ozbiljnija, a nema važnije i zahtevnije stvari od toga da nasmeješ čoveka. Da mu doneseš malo vedrine u život. Ako u tome uspete, smatram da tu nema ničeg neozbiljnog. Osmeh je poduhvat, zato smo i odabrali komediju.\nOvo je za vas bio još jedan producentski zadatak. Šta je bio najveći izazov tokom borbe da na kraju sve izgleda kako ste zamislili?\n– Teško je opisati kroz šta sve producent mora da prođe da bi film doveo od prvog kadra do odjavne špice. Zahvaljujući, pre svega, kolegama iz Rusije, sa kojima je u koprodukciji film i nastao, i bez čijih sredstava ne bi bilo moguće postići ovakav standard, a zatim i našim sponzorima, gradu Beogradu i Telekomu Srbija koji su prepoznali važnost ovog projekta u vidu marketinga za našu zemlju koji nijedan budžet ne bi mogao da plati, na kraju je sve ispalo po planu. Bilo je tu stotinu detalja o kojima je trebalo razmišljati. Ljudi obično misle da je sve u glumcima, scenariju i kamerama, ali zaboravljaju na hiljade drugih sitnica koje su neophodne da bi film na kraju ugledao svetlo dana. Na primer, mi smo na setu imali i jednu kozu. Kako ona nije profesionalna glumica, kao producent morate razmišljati i o njenim potrebama. Tako, eto, ako se baš usred scene koju snimate već dva sata i svi su na ivici umora, njoj odjednom „ide u wc“ morate sve obustaviti i dopustiti kozi da obavi „svoje“(smeh).\nPročitajte i Liv Tajler (911: Texas) EKSKLUZIVNO za FILM I TV: ZALJUBLJENA SAM U MIŠEL BLEJK! Ko je ONA?\nAko na trenutak zanemarimo priču, film je sa vizualne strane – odmor za oči. Da li je i to bio deo plana?\n– Tako je. Cilj je bio da „Hotel Beograd“ bude razglednica Srbije, turistički video letak, posle kog bi svi pomislili – ovo je Raj na zemlji. Želim da odem tamo i da doživim i Skadarliju, i ciganske svirače, i ćevape i noćni život Beograda, i srpsko selo, jer smo film iskoristili da promovišemo i naš etno turizam, ali i da gosti uživaju u predivnim srpskim rekama i prirodi. Zbog toga smo ciljano i birali za snimanje tu drugu polovinu godine, odnosno avgust i septembar, kada je gama svetlosti najlepša, a boje se divno prelivaju i jednostavno pozivaju na uživanje. Dodamo li tome da je „Hotel Beograd“ nastao u sklopu najskuplje ruske kinematografske franšize iz koje su potekli „Kuhinja“, „Hotel Eleon“, „Hotel Grand“, a zatim i „Bitka za hotel“, sve to govori o ozbiljnosti i važnosti ovog projekta. Nadam se da će ih u budućnosti biti još više, jer ovo nije film koji „trči“ na kratke staze. „Hotel Beograd“ pravljen je tako da i kroz pet ili kroz deset godina kada ga neko pogleda, taj neko poželi da dođe u Srbiju. Smatram da je ovo samo početak, i da nam uskoro sledi još mnogo sličnih poduhvata.\nDa li na ovakav način pomažemo i domaćoj publici da ponovo „otkrije“ svoju zemlju i prestonicu?\n– Mi smo već pomalo navikli na slike Beograda i doživljavamo ga na jedan isti način. Međutim, za strance, to što mi smatramo svakodnevnicom, predstavlja povod za oduševljenje. Naša zemlja je idealan spoj lepe arhitekture, starih zdanja, neobične kulture koja je ovde mešavina raznoraznih istorijskih uticaja, ali i zabave, noćnog života, specifične kuhinje. Može se reći da je Beograd poslednja egzotika među evropskim prestonicama, koje i sami, kada pogledamo filmove poput ovoga, postajemo ponovo svesni.\nPročitajte i HIT! AMAZON otkupio SENKE NAD BALKANOM! Bjelogrlićeva serija OSVAJA SVET!\nKoliko je bilo zabavno gledati Jelisavetu Orašanin u ovoj roli? Na velikom platnu to deluje sjajno.\n– Bilo je urnebesno videti je u jednoj takvoj ulozi. Mi se poznajemo dugo, već 10 godina, budući da smo bili i generacija na Akademiji. Zato mi koji smo stalno u njenom društvu i doživljavamo je sa te profesionalne strane, veoma dobro znamo kako ona sjajno može da donese ovakve uloge. Neponovljive su njene scene iz hotela, jer retko kome kao njoj leži taj, nazovimo ga, ženski kretenizam. Takođe, veoma smo zahvalni i koleginici Miljani Gavrilović, koja je prepoznala važnost ovog projekta i svojom malom, ali odličnom ulogom doprinela filmu.\nGledali smo vas kao ruskog i kao srpskog plejboja? Koji vam je bio veći izazov?\n– Pre svega, te dve uloge posmatram sa producentske strane. U tom pogledu rola u „Slugi“ bila mi je teža, pa ću se i odlučiti za ruskog plejboja, jer sam tamo veliki deo snimanja morao da provedem na selu i u prirodi, gde su uslovi bili mnogo teži nego kada je reč o filmu „Hotel Beograd“. Ovaj naš plejboj više je bio neka gradska priča.\nPročitajte i RECENZIJA: UBICE MOG OCA 4 – odgledali prvu epizodu JER SMO MORALI!\nFoto Dejan Jovović\nSlične temehotel beogradHotel EleonHotel GrandKuhinjaMiloš Biković\nNE PROPUSTITE ove nedelje U BIOSKOPU: Od komedije do horora\nMiloš Biković: Zbog HOTELA BEOGRAD milioni RUSA će POHRLITI u SRBIJU!\nMiloš Biković kao Žarko Laušević u seriji GODINA PROĐE, DAN NIKADA? U igri još DVA glumca!\nNova godina i Božić uz HIT filmove Miloša Bikovića: Otkrivamo naslove, kanale i vreme emitovanja (VIDEO)\nMiloš Biković i Ivana Malić objavili prvu zajedničku fotografiju! Da li je venčanje na pomolu? (FOTO)\nOvo su NAJPLAĆENIJI srpski GLUMCI! Nećete verovati ko je NAJSKUPLJI!\nMiloš BIKOVIĆ i Miodrag RADONJIĆ u SRPSKOM istorijskom SPEKTAKLU! Evo o čemu je reč


Predsednik SANU: Nema istog stava o KiM, nismo stranka - Smedia\nPredsednik SANU: Nema istog stava o KiM, nismo stranka\n12.09.2017 | 08:05\n12.09.2017 | 10:06\nPREDSEDNIK Srpske akademije nauka i umetnosti akademik Vladimir Kostić smatra da SANU ne može da ima jedinstveno mišljenje o rešavanju pitanja Kosova i Metohije. On kaže da Akademija nije politička stranka, pa da usvaja jedinstvenu platformu, već skup 130-140 pojedinaca koji imaju različito mišljenje.\n- Čim smo rekli da, do zvaničnog poziva za učešće u razgovorima o KiM, nećemo davati nikakve izjave, niti trčati pred rudu, bili smo napadnuti sa dve strane - da smo se samoizolovali i isključili iz dijaloga i da ne želimo sinergiju sa predsednikom Vučićem. Sinergiju od nas niko nije ni tražio - ukazuje Kostić.


Betavitevit B, pivski kvasac sa vitaminima B kompleksa • Proizvod • Esensa\nPriroda i zdravlje • Betavitevit B, pivski kvasac sa vitaminima B kompleksa\nBetavitevit B, pivski kvasac sa vitaminima B kompleksa\nPočetna » Proizvodi » Betavitevit B, pivski kvasac sa vitaminima B kompleksa\nBetavitevit B, pivski kvasac sa vitaminima B kompleksa količina\nVitamin C ima važnu ulogu u stvaranju kolagena i regeneraciji ćelija kože, u oksido-redukcionim procesima (eliminaciji slobodnih radikala) i doprinosi jačanju imuniteta. Smatra se da se vitamin B najbolje iskorišćava u organizmu, upravo kada se unosi kombinovano, iz prirodnog i sintetskog izvora.\nosobama koje su na dijeti sa malo vitamina i belančevina, u vreme posta i vegetarijancima\nosobama sa slabim apetitom\nza očuvanje zdravlja kože, kose i noktiju\nkod pojačanih psihofizičkih aktivnosti i stresa\nnakon duže primene antibiotika i hemoterapije\nkod različitih poremećaja organa za varenje\n25.07.2016 Objavio Milos Merdovic


U pogledu slobode govora i medijskih sloboda najvažnije je da vlasti prestanu da tretiraju medije kao političke protivnike i da ih guraju na propagandne noževe, rekao je Dragan Janjić, glavni i odgovorni urednik novinske agencije Beta. Posetu predsednika Srbije Aleksandra Vučića Hrvatskoj ocenio je kao veoma važnu.\nPoseta predsednika Srbije Aleksandra Vučića Hrvatskoj veoma je važna, a jedan od osnovnih motiva te posete bio je da se pokaže „spoljnom faktoru“, odnosno EU, spremnost na saradnju. „Nije slučajno da se poseta poklopila sa usvajanjem nove strategije EU (za Zapadni Balkan) gde se insistira na sređivanju odnosa u regionu“, rekao je Janjić.\nKako kaže, ta poseta nije bila samo protokolarna i odraziće se na buduće odnose.\n„Svi lideri u regionu imaju nekog putera na glavi, neko manje neko više, i svesni su da narodi koje vode moraju da reše odnose radi budućnosti, i svi su svesni da je to moguće jedino u okvru Evropske unije, a da bi sve ostalo vodilo destabilizaciji. I na tom planu oni se ponašaju ispravno, a na domaćem planu ponašaju se drugačije da bi sačuvali glasove“, rekao je Janjić.\nOn je ocenio dobrom poruku Vučića da će tražiti od svih predstavnika vlasti da prestanu sa napadima na Hrvatsku, kao 100 dana primirja. „To je dobra poruka, ona se odnosi na Vulina i Dačića, ali takođe ona pokazuje i da ako ne bude otpora ovom zahtevu da on može da kontroliše situaciju. Ako pređu u fazu u kojoj se neće međusobno pljuvati to će biti dobro“, kazao je Janjić.\nUpitan koliko je teško graditi odnose ako su obe strane složne da se gotovo ni u čemu ne slažu sem u pogledu budućnosti, Janjić je rekao da su lideri Srbije i Hrvatske tokom jučerašnjih razgovora „kandidovali budućnost“ jer su svesni da odnose neće moći da reše jako dugo, već je to vrsta zamrznute svađe.\nNi Srbija ni Hrvatska neće se odreći svojih zahteva i stavova, i to u odnosima može „samo da se pegla“, a samo u okviru EU je moguće rešiti odnose, dodao je.\nPremijerka je trebalo drugačije da reaguje na izjave Gajovića\nIzjave državnog sekretara u Ministarstvu informisanja Aleksandra Gajovića su „grozna stvar“. „Kad imamo ubijene novinare, nerešene slučajeve tih ubistava, pretnje, napade na novinare generisane optužbama, a državni funkcioner koji je direktno zadužen za medije izađe sa izjavom – neka se novinari sami štite, onda to može da se i čita i – pazite šta pričate, pa vas neće napadati“, kazao je Janjić gostujući na N1.\nPremijerka Ana Brnabić je trebalo da reaguje na drugi način na izjave Gajovića i kritike medijskih udruženja na njih.\n„Mogli smo da čujemo neku reč u prilog zaštiti novinara i neki stav drugačiji od pristupa da oni nemaju veze sa tim. Izvršna vlast ima itekako veze, njena dužnost je da stvori uslove da svi koji iznose svoja mišljenja javno budu zaštićeni“, kazao je Janjić.\nPosle pretnji na društvenim mrežama, nakon što je napisao na tviteru da je ubistvo Olivera Ivanovića političko, a njegovo ime na konferenciji za novinare pomenuo predsednik Republike Aleksandar Vučić, Janjić kaže da se osećao dosta neprijatno i da je njegov stav da je predsednik generisao te prenje.\n„Pretnje su došle nakon njegove izjave, njemu se nije svideo taj tvit, verovatno je bio zabrinut da bi mogla da bude vođena kampanja u pravcu toga da je Srbija odgovorna, i potpuno nepotrebno je to učinio javno vidljivim, jer sve što on kaže slušaju svi“, kaže Janjić.\n„A sve se dogodilo na neistini, nije tačno da sam vlasti optuživao da su odgovorne za ubisto Ivanovića, niti imam argumenata za to. Ono što je rezultiralo pretnjama je izjava Vučića na konferenciji za novinare… Bilo bi normalno da očekujemo zaštitu, a ovde se desilo upravo obrnuto“, naveo je.\nJanjić je rekao da nije tačno da je optužio Srbiju za ubistvo, ali da čak i da jeste, nikako ne bi smelo da se desi da vlast crta mene na novinarima. “ To je ono što izaziva pravu zabrinutost“, kazao je.\nBrnabić i dalje odbija da se izjasni o smeni Gajovića (VIDEO)\nRadomirović: Brnabić smenom Gajovića da dokaže svoju izjavu\nAleksandar Gajović Ana Brnabić Dragan Janjić Napadi na novinare\n← Reporteri bez granica osuđuju pretnje „provladinih medija“ pojedinim novinarima\nDojčinović: Svakog jutra razmišljam o bezbednosti novinara i redakcije, to je postao deo mog posla →


PONUDE TERETA ZA SLOBODNE KAMIONE TIPA NISKI UTOVARIVAC ZA MEĐUNARODNI TRANSPORT OD I DO NEMAČKA, str. 1 - Transportna berza, logistika, transport, špedicija, prevoz robe CargoAgent.net\nPONUDE TERETA ZA SLOBODNE KAMIONE TIPA NISKI UTOVARIVAC ZA MEĐUNARODNI TRANSPORT OD I DO NEMAČKA\nPronađeni tereti na berzi utovara: 154\nSRB 21- Novi Sad Novi Sad, 21000 D 33- Bielefeld Bielefeld, 33602 0.6t 6.0m kompletni utovar Niski utovarivac Utovaren pre 20 dana , Berza utovara- ponuda tereta za međunarodni prevoz № 53409113( Srbija, 21000, Novi Sad - Nemačka, 33602, Bielefeld)\nD 26- Heede Edewecht, 26188 SRB 36- Kraljevo Novi Pazar, 36300 26.0t 13.6m kompletni utovar Niski utovarivac Utovaren pre 2 meseca , Berza utovara- ponuda tereta za međunarodni prevoz № 53190563( Nemačka, 26188, Edewecht - Srbija, 36300, Novi Pazar)\nD 26- Heede Edewecht, 26188 SRB 36- Kraljevo Novi Pazar, 36300 26.0t 13.6m kompletni utovar Niski utovarivac Utovaren pre 2 meseca , Berza utovara- ponuda tereta za međunarodni prevoz № 53190559( Nemačka, 26188, Edewecht - Srbija, 36300, Novi Pazar)\nD 26- Heede Edewecht, 26188 SRB 36- Kraljevo Novi Pazar, 36300 26.0t 13.6m kompletni utovar Niski utovarivac Utovaren pre 2 meseca , Berza utovara- ponuda tereta za međunarodni prevoz № 53190557( Nemačka, 26188, Edewecht - Srbija, 36300, Novi Pazar)\nD 26- Heede Edewecht, 26188 SRB 36- Kraljevo Novi Pazar, 36300 26.0t 13.6m kompletni utovar Niski utovarivac Utovaren pre 2 meseca , Berza utovara- ponuda tereta za međunarodni prevoz № 53174377( Nemačka, 26188, Edewecht - Srbija, 36300, Novi Pazar)\nD 26- Heede Edewecht, 26188 SRB 36- Kraljevo Novi Pazar, 36300 26.0t 13.6m kompletni utovar Niski utovarivac Utovaren pre 2 meseca , Berza utovara- ponuda tereta za međunarodni prevoz № 53174373( Nemačka, 26188, Edewecht - Srbija, 36300, Novi Pazar)\nD 26- Heede Edewecht, 26188 SRB 36- Kraljevo Novi Pazar, 36300 26.0t 13.6m kompletni utovar Niski utovarivac Utovaren pre 2 meseca , Berza utovara- ponuda tereta za međunarodni prevoz № 53147411( Nemačka, 26188, Edewecht - Srbija, 36300, Novi Pazar)\nD 26- Heede Edewecht, 26188 SRB 36- Kraljevo Novi Pazar, 36300 26.0t 13.6m kompletni utovar Niski utovarivac Utovaren pre 2 meseca , Berza utovara- ponuda tereta za međunarodni prevoz № 53147407( Nemačka, 26188, Edewecht - Srbija, 36300, Novi Pazar)\nD 26- Heede Edewecht, 26188 SRB 36- Kraljevo Novi Pazar, 36300 26.0t 13.6m kompletni utovar Niski utovarivac Utovaren pre 2 meseca , Berza utovara- ponuda tereta za međunarodni prevoz № 53147405( Nemačka, 26188, Edewecht - Srbija, 36300, Novi Pazar)\nD 26- Heede Edewecht, 26188 SRB 36- Kraljevo Novi Pazar, 36300 26.0t 13.6m kompletni utovar Niski utovarivac Utovaren pre 2 meseca , Berza utovara- ponuda tereta za međunarodni prevoz № 53147401( Nemačka, 26188, Edewecht - Srbija, 36300, Novi Pazar)\nD 26- Heede Edewecht, 26188 SRB 36- Kraljevo Novi Pazar, 36300 26.0t 13.6m kompletni utovar Niski utovarivac Utovaren pre 2 meseca , Berza utovara- ponuda tereta za međunarodni prevoz № 53147399( Nemačka, 26188, Edewecht - Srbija, 36300, Novi Pazar)\nD 26- Heede Edewecht, 26188 SRB 36- Kraljevo Novi Pazar, 36300 26.0t 13.6m kompletni utovar Niski utovarivac Utovaren pre 2 meseca , Berza utovara- ponuda tereta za međunarodni prevoz № 53147397( Nemačka, 26188, Edewecht - Srbija, 36300, Novi Pazar)\nKljučne reči: teret za međunarodni prevoz za Niski utovarivac оd Nemačka, teret za međunarodni prevoz za Niski utovarivac оd Srbija, teret za međunarodni prevoz za Niski utovarivac dо Srbija, teret za međunarodni prevoz za Niski utovarivac dо Nemačka, teret za međunarodni prevoz zа Niski utovarivac оd Južna Evropa, teret za međunarodni prevoz zа Niski utovarivac оd Države bivše Jugoslavije, teret za međunarodni prevoz zа Niski utovarivac оd Istočna Evropa, teret za međunarodni prevoz zа Niski utovarivac dо Zapadna Evropa, teret za međunarodni prevoz zа Niski utovarivac dо Južna Evropa, teret za međunarodni prevoz zа Niski utovarivac dо Države bivše Jugoslavije, teret za međunarodni prevoz za Niski utovarivac оd Evropa, teret za međunarodni prevoz za Niski utovarivac dо Evropa\ntereti za međunarodni prevoz za kamione tipa Poluprikolica - Nemačka (40565) tereti za međunarodni prevoz za kamione tipa Hladnjača - Nemačka (9902) tereti za međunarodni prevoz za kamione tipa Mega - Nemačka (3035) tereti za međunarodni prevoz za kamione tipa Sandučar - Nemačka (1326) tereti za međunarodni prevoz za kamione tipa Poluprikolica - Nemačka (379) tereti za međunarodni prevoz za kamione tipa Kiper - Nemačka (362) tereti za međunarodni prevoz za kamione tipa Stackable - Nemačka (219) tereti za međunarodni prevoz za kamione tipa Kamion sa prikolicom - Nemačka (216) tereti za međunarodni prevoz za kamione tipa Poluprikolica - Nemačka (211) tereti za međunarodni prevoz za kamione tipa Kombi - Nemačka (191) tereti za međunarodni prevoz za kamione tipa Svaki tip - Nemačka (187) tereti za međunarodni prevoz za kamione tipa Kamion cerada 7.5 t - Nemačka (158) tereti za međunarodni prevoz za kamione tipa Niski utovarivac - Nemačka (154) tereti za međunarodni prevoz za kamione tipa Kamion preko 7.5 t. - Nemačka (106) tereti za međunarodni prevoz za kamione tipa Kamion do 7.5 t. - Nemačka (106) tereti za međunarodni prevoz za kamione tipa Kontejner 20'/40'/45' - Nemačka (47) tereti za međunarodni prevoz za kamione tipa 13,60 Platforma - Nemačka (37) tereti za međunarodni prevoz za kamione tipa Bus - Nemačka (37) tereti za međunarodni prevoz za kamione tipa Poluprikolica kiper - Nemačka (27) tereti za međunarodni prevoz za kamione tipa Van - Nemačka (12)\nRegistrovani: 137 181\nEkmt 10 Dec 2019, 17:48CET Menuvam I6 i R 6 za Gr\nMenuvam R6.I6......ZA GR6 10 Dec 2019, 17:45CET Menuvam R6.I6......ZA GR6..070346649 Gligor\nMENUVAM CEMT TRI I6 ZA A6 I DVA 06 10 Dec 2019, 17:37CET\nCEMT 10 Dec 2019, 17:24CET Menuvam 2 Italjanski za een avstriski i eden obicen cemt . TEL : 071 214 374\nPonude prevoza - NemačkaPonude prevoza - Ponude prevoza - TurskaPonude prevoza - NemačkaPonude prevoza - ItalijaPonude prevoza - Velika BritanijaPonude prevoza - Rusija


U Kladovu održane trening na temu civilne zaštite – Klikni Zeleno\nDunja Marušić06/07/2018 14:08Opšte\nProtekla tri dana u Kladovu je održan prvi u nizu od tri treninga u okviru nastavka projekta Klikni zeleno. U periodu od 4. do 6. jula 2018. godina, 15 predstavnika OCD iz istočne Srbije koje se bave zaštitom životne sredine, učestovalo je na treningu tokom koga je bilo reči o civilnoj zaštiti i zaštiti životne sredine.\nTokom treninga učesnici su mogli da čuju više o tome šta je civilna zaštita, o opštim principima civilne zaštite, šta su vanredne situacije, koje su sve institucije uključene u sistem civilne zaštite, ali i o tome šta su elementarne nepogode i koja je njihova učestalost u Srbiji.\nTakođe, učesnici su imali priliku da saznaju šta je GIS sistem i kako on funkcioniše u kontekstu vanrednih situacija.\nPredstavnici OCD istočne Srbije tokom treninga prezentovali su i šta su njihove organizacije radile u prethodnom periodu kada su Srbiju zadesile neke vanredne situacije, a bilo je reči i o tome šta oni kao predstavnici udruženja građana misle da mogu i treba da rade udruženja kada je u pitanju civilna zaštita.\nPredavanja je odžao diplomirani geogaf za životnu sredinu Nikola Jovanović.\nTrening je organizovan u okviru projekta Klikni zeleno, podržanog od strane Regionalnog centra za životnu sredinu i Švedske agencije za razvoj i sarandju.\nEkologija na Majskoj konferenciji o strategijskom menadžmentu


play that funky music – Suština pasijansa™\nTag: play that funky music\nDajte funka ako boga znate\nSredinom sedamdesetih, kao brucoš na ekonomskom fakultetu, već sam razmišljao o tome kako da popravim finansijsku situaciju i pojačam džeparac. Kao “mali koji poznaje muziku i ima iskustva” brzo sam počeo da tezgarim u lokalnoj diskoteci koja se u to vreme reklamirala kao “najveća na Balkanu”. Ne znam da je bila najveća, ali je u njoj tokom vikenda bio pravi krkljanac kada se okupi dve-tri hiljade napaljenih klinaca na jednom mestu.\nLova za taj posao je bila odlična, a cuga besplatna.\nAuthor PeacockPosted on 11.9.2018. 11.9.2018. Categories FonotekaTags disco, diskoteka, DJ peacock, muzika za popodne, play that funky music, wild cherry


"Kvaka": Međunarodni natječaj za kratku prozu, poeziju, fotografiju, ilustraciju i sliku inspiriranu Učkom\nAutor osobno odgovara za svoje radove i suglasan je da njegovi radovi mogu biti bez naknade objavljivani u zbirci radova, na mrežnim stranicama te u ostalim medijima i publikacijama. Organizator natječaja obvezuje se da odabrane radove neće koristiti u komercijalne svrhe. Prijavom na natječaj autori prihvaćaju ove odredbe natječaja.\nSve informacije možete dobiti upitom na e-mail udrugatinta910@gmail.com.


Lidder nova verzija 10.78, avgust 2019. - Program za knjigovodstvo i računovodstvo\nLidder nova verzija 10.78, avgust 2019.\n– Zakon o trgovini i PIB/JMBG/BPG\nNovi Zakon o trgovini (sl. glasnik 52/2019) propisuje da robu mora da prati dokument koji sadrži, osim PIBa, i Matični Broj privrednog subjekta koji prodaje i onoga koji prima robu. Lidder je i do sada imao Matični Broj firme isporučioca, a od sada na fakturama, otpremnicama i drugim dokumentima koji prate robu i šalju se trećim licima postoji i Matični Broj komitenta. Promene su izvršene na više desetina vrsta dokumenata u Lidderu.\nObzirom na to da novi Zakon posebno prepoznaje različite identifikatore subjekata poslovanje, Lidder od sada posebno prepoznaje i Broj Poljoprovrednog Gazdinstva (BPG), te ako je unet broj od 12 cifara u polje pib/jmbg, Lidder će ga ispravno prepoznati i nasloviti ga sa BPG umesto sa PIB (9) ili JMBG (13) kada je reč o tim drugim podacima u dokumentima na kojima se taj podatak ispisuje.\nProverite grafičke memorandume na kojima bi trebalo da imate i matični broj, osim PIBa koji sigurno već imate zbog zakona o PDVu. Sada, zbog Zakona o trgovini i zbog Zakona o privrednim društvima mora da postoji i MB. Razni drugi akti propisuju na različitim dokumentima i lične podatke isporučioca, prevoznika, registracije vozila, adrese i telefone svih uključenih u proces… Ako svaki sledeći Zakon na ovaj način bude “suštinski unapređivao” poslovanje, kao što je ovaj, neće nam biti ravnih… A sve to – punovažno bez pečata i potpisa, osim kada nije. Idemo nekud neslućenom brzinom. U nekom pravcu.\n– Promene kod izvoza segmenata baze\nStavka menija “izvoz segmenata baze” od sada ima sigurnosni nivo 2, a do sada je imala sigurnosni nivo 1. To konkretno znači da je operaterima sa sigurnosnim nivoom 2 potrebno eventualno zabraniti korišćenje ove stavke menija. Operateri sa nižim nivoom pristupa (3 i niže) ne mogu pristupiti ovoj stavci svakako.\n– Nova opcija operatera – “dozvola izvoza”\nOd sada postoji mogućnost da zabranite ili dozvolite pojedinačnim operaterima da rade export podataka, što se podešava opcijom u dozvolama operatera. Pod ovom opcijom su svi exporti kao što su export iz svih interaktivnih tabelarnih izveštaja (lager, bruto bilans, specifikacije analitike i slično), eksporti segmenata baze, export liste analitika u excel, štampanje kompletne analitike ili glavne knjige i generalno sve komande koju su export veće količine podataka odjednom. Opcija je po fabričkom podešavanju uključena, tj. export je dozvoljen svim operaterima.\n– Nova opcija operatera – “dozvola izmena šifre”\nOd sada postoji mogućnost da zabranite ili dozvolite pojedinačnim operaterima da rade promenu podataka analitike u bilo kom šifarniku, što se podešava opcijom u dozvolama operatera. Opcija je po fabričkom podešavanju uključena, tj. izmena je dozvoljena svim operaterima.\n– Nova opcija operatera – “dozvola otvaranja šifre”\nOd sada postoji mogućnost da zabranite ili dozvolite pojedinačnim operaterima da rade otvaranje nove analitike na bilo kom šifarniku, što se podešava opcijom u dozvolama operatera. Opcija je po fabričkom podešavanju uključena, tj. otvaranje je dozvoljeno svim operaterima.\n– Otpremnice uvek sa mestom za potpis\nOtpremnice (koje se štampaju komandom Q iz izrade i pregleda (pro)fakture) od sada uvek imaju mesto za potpis lica koje je robu izdalo i lica koje je robu primilo, bez obzira na stanje opcije “štampanje dokumenta sa klauzulom da je punovažan bez pečata i potpisa”. Otpreminice za robu nemaju mnogo smisla ako nema potpisa lica koja su učestvovala u primopredaji, pa je otpremnica od sada uvek sa mestima za potpis bar dva lica.


Sincerely Louis CK  | FatHipster\nHomeSincerely Louis CK \nČitave tri godine su bile potrebne Lui Si Keju kako bi se povratio od optužbi za seksualno uznemiravanje (koje je on priznao) i kako bi ponovo uzeo mikrofon u ruke i vratio se poslu koji najbolje radi.\nSincerely Louis C.K. naziv je performansa koji je izveo u Vašingtonu aprila prošle godine, u pandemijskim uslovima uz poštovanje mera, pred publikom željnom humora.\nLui Si Kej je najbolji nastavljač britkog, oštrog, satiričnog jezika Džordža Karlina i Bila Hiksa, s tom razlikom da kod Si Keja imamo osnove deadpan humora, koje je na ovom stand-upu u dobroj meri kumulirao za neka druga vremena, kako bi što više rabio samoironiju i samokritiku, naravno, sve zbog čuvenih optužbi, kojih se on ovde i ne brani, niti pokušava da izvuče neko opravdanje za svoje postupke, već se stiče utisak da se samokritika povreneo pretvori u kajanje, ali nikada u patetiku.\nNije ovo šou za moralne čistunce, niti je stand-up komedija to ikada bila, tako da mnogi mogu biti uvređeni načinom na koji se Si Kej posprdava sa novom realnošću, bez jasne transparentnosti i određeneosti u odnosu na minule događaje, ali ovaj njegov monolog nije tu kako bi sprao ljagu sa njegovog imena, već je to njegov pokušaj ili vapaj da on mora da nastavi da živi i koliko toliko zarađuje, svestan saznanja da će ga 2017. godina pratiti do kraja života.\nSvestan bizarnosti događaja, kao i pandemije, Lui Si Kej pokušava da iscedi najbolje i najiskrenije iz situacionog humora, tako da ovaj stand-up nudi i nekoliko svežih rešenja i sve ukupno ovo neće biti razočaranje za fanove i biće tračak nade da će stvari po komičara krenuti u pravom smeru.\nSvet iza ogledala - Metalna Terapija No1


SO Aleksinac: Javna biblioteka "Vuk Karadžić" dobila novog direktora -\nDanas je održana sednica Skupštine opštine Aleksinac, a odbornici su, ovoga puta bez mnogo diskusije, usvojili izveštaj o poslovanju javnih preduzeća “Vodovod i kanalizacija” i “Komunalne usluge”. Prema ovim izveštajima, u prethodnoj godini „Vodovod“ je ostvario dobit od preko 22 miliona dinara, a “Komunalne usluge” nešto viši od 18 miliona. Članovi lokalnog parlamenta usvojili su i odluke o raspodeli dobiti ovih preduzeća, koje će biti investirane u opremu.\nNakon današnjeg zasedanja Javna biblioteka “Vuk Karadžić” dobila je novog direktora, pa će umesto Siniše Golubovića ovu dužnost obavljati dosadašnji urednik programa ustanove Vojkan Popović. Dosadašnji vršilac dužnosti direktora Centra za kulturu i umetnost Maja Radoman Cvetićanin na današnjoj sednici imenovana je za direktora.\nTakođe, usvojena je i odluka o izradi plana detaljne regulacije sistema za navodnjavanje aleksinačkog polja, koje obuhvata površinu od 5.660 hektara i delove katastarskih opština Aleksinac, Bobovište, Ćićina, Rutevac, Vukašinovac, Deligrad, Jasenje, Bradarac, Mozgovo, Bovan, Subotinac i Kraljevo.\nOdbornici su usvojili i odluku o izradi plana detaljne regulacije obilaznice, odnosno državnog puta od Rutevca do nekadašnjeg Motela „Mali cvet“. Kako je obrazloženo, planirana petlja pod nazivom „Sokobanja“ trebalo bi da omogući najkraću vezu delova opština Sokobanje i Knjaževaca, kao i turističke destinacije Stara planina sa autoputem Beograd – Niš.\nNa dnevnom redu našla se i izmena odluke o pribavljanju, upravljanju i raspolaganju stvarima u javnoj svojini opštine Aleksinac. Kako stoji u materijalu, izmena je nastala nakon gašenja Direkcije za urbanizam i izgradnju opštine Aleksinac koja je upravljala svojinom opštine, a ti poslovi sada su povereni Preduzeću za puteve i stambeno-komunalnu delatnost.\nOdbornici su usvojili i odluku o otpisu potraživanja subjektima privatizacije, Akcionarskom društvu „Industrija obuće“ iz Beograda i privrednom društvu „ZGOP“ iz Novog Sada.\nNa zasedanju koje je trajalo nešto više od dva sata izlglasan je i predlog o prestanku mandata odbornici Aniti Turk iz Aleksinca.\nNa kraju sednice na dnevnom redu su se našli i odgovori na odbornička pitanja. Odbornik Boban Ranđelović iz DS-a, nakon što je dobio odgovor na pitanje koliko je koštalo uređenje platoa ispred Doma kulture, podsetio je svoje kolege da se obistinila njegova tvrdnja da je za gradnju letnje pozornice, fontane i ostale radovi iz budžeta opštine sa PDV-om utrošeno preko 400 hiljada evra, kada se preračuna kurs ove valute i tada ugovoreni radovi od preko 36 miliona dinara.\nPrevious Post:Počela žetva ječma, rod pšenice ispod višegodišnjeg proseka\nNext Post:Foto radionica u sklopu programa Raspust za dž


EMIR KUSTURICA: Andrićevu nagradu dobili ljudi čiji je život u saglasnosti sa njihovim delima! - Informer\n21:14 Kultura 0\ninformer/srna | 27. 01. 2018.\nEMIR KUSTURICA: Andrićevu nagradu dobili ljudi čiji je život u saglasnosti sa njihovim delima!\nČlan žirija za dodelu "Velike nagrade Ivo Andrić" Emir Kusturica rekao je danas u Andrićgradu da je Andrićev institut treći put nagradio ljude čiji su život i delo u saglasnosti sa onim što je žiri pročitao, odnosno sa njihovim delima\n- Nagradu su dobili naši veliki savremenici i to jedan sa udaljene tačke- kineski picas Ju Hua, a jedan sa veoma bliske - srpski pisac Borisav Bora Đorđević, i utoliko je veće zadovoljstvo. Najvažnije kod nagrade je ko je dobio i zato smo mi i odlučili da oni budu ovogodišnji lauerati - istakao je Kusturica.\nU obraćanju posetiocima i laureatima prilikom današnjeg uručivanja "Velike nagrade Ivo Andrić" u Andrićevom institutu, Kusturica je rekao da u srpskoj tradiciji postoji nešto što nema nijedan naroda na svetu, a to je odgovor na pitanje kako je zapravo došlo do prve srpske revolucije 1804. godine kada nije bilo srednje klase.\n- Engleski putopisac, a i naši istoričari tvrde da nema naroda koji je toliko pamtio junačke pesme, niti ima naroda u kome je politička svest stvarana upravo na taj način. Postoji nastavak te književnosti koja je na neki način bila usmena i koja se dolaskom tehnologije idealno uklopila u vreme televizije.\nMeđutim, u koloni stvaralaca koji su bili pametniji od onih `mrtvih puvala` koji su pisali stihove, koje nikad niko nije čitao, a takvih ima najviše, prednjači Duško Radović koji je svojom pameću i visprenim dosetkama u jednoj rečenici znao da ispiše čitav roman. Kao i Duško Trifunović, koji je ceo svoj život posvetio rokenrolu, a gotovo da ga nikad niko nije spomenuo - naglasio je Kusturica.\nOn je naveo da je rokenrol uopšte, uz film i džez, najveća izmišljotina 20. veka koji je mogao da opstane toliko dugo samo na savršenim tekstovima.\n- Radović je od dnevnih banalnosti pravio roman i banalnost pretvori u umetnost, a to je da se oseti večna tema i na neki način podstakne ideja da čovek misli - istakao je Kusturica.\nS druge strane, kaže on, postoji otvorenost te bivše Jugoslavije, a i Srbije danas prema čitavom svetu, posebno prema udaljenim tačkama.\n- Ovog puta smo u Kini pronašli jednu vrstu literarnog bratstva, odnosno čoveka koji je naučio da trpi skoro kao i mi, ako ne i više i iz toga je izrasla velika literatura - rekao je Kusturica.\nBORA ĐORĐEVIĆ DOBIO ANDRIĆEVU NAGRADU! Srpskom rokeru prestižno priznanje dodelili režiseri i akademici!\nKada uporedimo nas sa ostatkom sveta, kaže on, mi iza njih ne zaostajemo čak ni u onome što u Nobelovim nagradama piše kao objašnjenje zašto je jedan roker dobio nagradu a ne neki pisac koji takođe može da bude dobar, samo je nije dobio.\n- Tako je i ovaj put. Nagrade su dobili naši veliki savremenici sa udaljene tačke, a jedan sa vrlo bliske. I utoliko je veće zadovoljstvo što već treći put nagrađujemo, a to je najvažnije kod nagrade - ko je dobio, ljude čiji je život i delo u saglasnosti sa onim što smo pročitali i odlučili na kraju da im dodelimo 'Veliku Andrićevu nagradu - naglasio je Kusturica.\nO pripovedačkoj umetnosti književnika Ju Hua govorio je predsednik žirija profesor Jovan Delić u besedi "Bliske priče sa dalekog Istoka", u okviru koje je predstavio tri romana ovog kineskog pisca.\n- Na avangardne postupke pripovedanja podseća i poverenje Ju Hua u ljudski govor i razgovor. Upravo kako ljudi govore, tako su i ispripovedani njegovi romani - istakao je Delić.\nPrema njegovim rečima, Ju Hua ima izrazio kritički odnos prema stvarnosti, ali se njegova proza ne može objasniti, niti tumačiti samo u socijalnim relacijama.\nPredsednik Upravnog odbora Andrićevog instituta književnik Matija Bećković rekao je da Savindan, Andrićgrad i današnji čin uručenja "Velike nagrade Ivo Andrić" zaslužuju dublju i zasnovaniju reč od one koju on može reći.\n- Tešim se da je i nemoguće u ovom času odužiti toliki dug i odjednom nadoknaditi sve što je propušteno da se kaže i `skine paučina s očiju` naše kulturne stvarnosti i okoštanog vrednovanja umetnika i umetnosti. Ne možemo preterati u pohvalama Andrićgradu i njegovoj prevratničkoj misiji, a ni u pohvalama žiriju koji se poklonio jednom osvedočenom, kulturnom fenomenu i doneo jednu prekretničku, dalekosežnu odluku koja ruši sve predrasude i dosadašnje stereotipe - istakao je Bećković na svečanom uručenju "Velike nagrade Ivo Andrić".\nBećković je rekao da se ovoj odluci žirija raduju i živi i nikad neumrli Petrovići Rastko i Brana, i Rastko Nemanjić i Petar Drugi Petrović Njegoš i Ivo Andrić i nebroj onih koji su usrećeni stihovima Bore Đorđevića.\nandrićeva nagrada Emir Kusturica Bora Đorđević uručenje\n22:24 Kultura 2\nSLOBODA MIĆALOVIĆ SE POHVALILA: Često se čujem se sa Monikom Beluči!


TANJUG | Vulin: Hrvati nepogrešivo znaju koji Srbi čuvaju Srbiju\nVulin: Hrvati nepogrešivo znaju koji Srbi čuvaju Srbiju\nMinistar odbrane Aleksandar Vulin ocenio je da je Aleksandar Vučić jedini balkanski lider koji iskreno veruje u mir i pomirenje, a da oni s kojima razgovara ne dele njegovo uverenje da je pomirenje moguće, a dugotrajan mir potreban.\n08 Novembar 2019 12:55\nBEOGRAD - Ministar odbrane Aleksandar Vulin ocenio je da je Aleksandar Vučić jedini balkanski lider koji iskreno veruje u mir i pomirenje, a da oni s kojima razgovara ne dele njegovo uverenje da je pomirenje moguće, a dugotrajan mir potreban.\n"Zato kada Vučić dobije poziv da u Zagrebu govori na skupu partija srodnih SNS, oni koji su ga pozvali moraju da se pravdaju kao da su uradili nešto loše, a deklarisane ustaše traže da mu se dolazak zabrani", rekao je Vulin, komentarišući napade dela hrvatske javnosti zbog mogućeg dolaska predsednika Srbije Aleksandra Vučića na kongres Evropske narodne partije u Zagrebu.\nFoto Tanjug/MOD, arhiva


The Book of Happiness: INGLOT Novi Sad - nagrađivanje\nINGLOT Novi Sad - nagrađivanje\nPoljski brend profesionalne dekorativne kozmetike otvorio je svoja vrata Novosađankama, u novembru 2013. godine, nakon završetka druge faze projekta "BIG" šoping centra. Na prostoru od oko dvadesetak metara kvadratnih INGLOT Cosmetics štanda, možete pronaći najrazličitije palete senki za oči, pigmente za lice i telo, rumenila, ruževe, sjajeve za usta, lakove za nokte, sve tonove i vrste pudera za lice, kao i aksesoare u vidu nesesera, profesionalnih četkica za nanošenje šminke i mnogih drugih. Svoju raznovrsnu ponudu, Inglot je smestio u neodoljiv, moderan dizajn pultova, raspoređenih po vrstama proizvoda. Upravo zbog toga, u mogućnosti ste da veoma brzo pronađete ono što vas interesuje i što je još bolje, da probate apsolutno svaki proizvod. Stručna pomoć ljubaznih šminkera stoji vam na raspolaganju prilikom odabira i testiranja, a u ponudi su i usluge profesionalnog šminkanja. Ono što je takođe bitno istaći, jeste da proizvodi ne sadrže paraben i nisu testirani na životinajma.\nPosebnu pažnju skrenula bih na ono što me fasciniralo. Reč je o Inglotovom sistemu pod nazivom - Freedom System, koji omogućava da potpuno sami kreirate svoju paletu. Kao što ćete videti i na fotografijama, na magnetnoj ploči koju dobijete pravite željene kombinacije boja. Dakle, možete zaboraviti na problem sa gotovim setovima u kojima većina boja ostane neupotrebljena.\nPremašena očekivanja, zadovoljan osmeh, pregršt fotografija i sjajni pokloni, jesu ono su što sam ponela sa sobom na kraju ove Inglot avanture.\nPS. Više o nagrađivanju, pročitajte na kraju posta.\nProizvod otkriće - Inglot Duraline, pomoću koga uz samo jednu kap možete razrediti maskaru ili od pigmenta u prahu, napraviti kremastu senku\nPaleta od četiri senke koju sam odabrala za šminkanje\nInglot Cosmetics Novi Sad, odlučio je da vas nagradi sa dva vredna proizvoda i uslugom profesionalnog šminkanja koja je moguća jedino u Novom Sadu - Šoping centar "BIG".\nNagrada 1. Pro Blending Sponge - služi za nanošenje pudera i blendanje lica.\nNagrada 2. Baza za šminku (prajmer) - utiče na postojanost i trajnost šminke.\nNagrada 3. Profesionalno šminkanje\n1. Lajkujete stranicu Inglot Cosmetics Novi Sad - link\n2. Podelite sa vašim prijateljma ovu fotografiju (podešenu na public/javno)\n3. U komentaru na fotografiju ostavite redni broj nagrade koju želite da osvojite\nNagrađivanje važi samo za područje Srbije.\nPobednike slučajnim odabirom određuje random.org.\nIgramo se do 24.10 u ponoć.\nFotografije: Marina & D.\nLabels: Big šoping centar, giveaway, Inglot cosmetics Novi Sad, Inglot Srbija, make up, nagrađivanje, šminka\nLilli October 15, 2014 at 11:50 PM\nHow amazing! Love this brand so much, Id love to try their stuff too, the make up she made on you is fab, you look gorgeous Mari! <3\nMarinaMarry October 15, 2014 at 11:53 PM\nThank you my sweet Lilli :*\nI am very satisfied with their make up and service of course :)\nAleksandra October 17, 2014 at 4:33 AM\nSlike su sjajne, a ti si mnogo lepa (kao i uvek). Ja još uvek nisam probala ništa od Inglota, totalno zaostajem za svim devojkama.\nMarinaMarry October 20, 2014 at 10:27 AM\nSvetlana Prodanic October 21, 2014 at 1:07 AM\nMarina divan post, slike su predivne!\nDarris October 21, 2014 at 12:15 PM\nMy Blog: violaceousflavor\nClarice October 21, 2014 at 1:15 PM\nKada je sminka u pitanju, sve bih probala :)\nRabea Schulte October 22, 2014 at 12:09 AM\nAleksandra Borozan October 22, 2014 at 1:57 AM\nFenomenalna sminka i post. Odlicno!!\nSuvarna Gold October 23, 2014 at 12:54 AM\nIvanasworld October 23, 2014 at 3:23 AM\nFenomenalne fotke i ti izgledas prelepo :)\nLívia Barta October 23, 2014 at 11:17 AM\nAleksandra Borozan October 25, 2014 at 5:20 AM\nSinoc sam kupila njihov puder, ok je i sa cenom, a sminka je fenomenalna. U lakove sam posebno zaljubljena, i to one mat ;)\nAlexa October 28, 2014 at 7:25 PM\nDivergent 4 October 31, 2014 at 10:54 AM\nDa li mozes da pogledas bitno mi je tvoje misljenje.♥\nDivergent 4 October 31, 2014 at 10:59 AM\nPrati me molim te, ako ti se svidja.\nmariafelicia magno October 31, 2014 at 2:55 PM\nhow many cool products..you're fab..\nLoveT. November 3, 2014 at 12:47 AM\nWow ,the Pictures are Eye Candies ,amazing Images! Love the Blushes ,especially the bright pink one :)\nJana November 3, 2014 at 3:29 AM\nMia Blogovic November 4, 2014 at 7:20 AM\nNikada nisam probala ovu kozmetiku ali sada vec imam zelju i zadatak :) Divan post!!!\nInma León November 5, 2014 at 3:06 AM\nInma León November 5, 2014 at 3:19 AM\nMaría Exojo November 5, 2014 at 4:31 AM\nGreat post!! I really like it!!


Šta nam donosi Mlad Mjesec u Biku 06.05. - Radio Treća Dimenzija Šta nam donosi Mlad Mjesec u Biku 06.05. - Radio Treća Dimenzija\nPočetna / Astrologija / Šta nam donosi Mlad Mjesec u Biku 06.05.\nŠta nam donosi Mlad Mjesec u Biku 06.05.\nMlad Mjesec će biti 06.05. u Biku u trigonu sa Plutonom i trigonu sa Jupiterom. Veliki zemljani trigon donosi i veliku priliku da svoj život promjenite na bolje, novina i promjenama koje je dobro otpočeti, već od 07.05.\nMlad Mjesec će biti na 16. stepenu u Biku, donoseći promjene Bikovima rođenim oko 02.-10.05., a zatim i septembarskim Djevicama, onima koje su rođene privih dana septembra, kao i osobama rođenim prvih desetak dana januara.\nIdealno je vrijeme da krenete u novine ili da promjenite totalno nešto, što zbog trigona Mladog Mjeseca u Biku ima veliku šansu da dovede do poboljšanja.\nBik je znak koji se odnosi na finansije, zaradu, sticanje, potrošnju novca i kako je sada i Venera u Biku, sigurno je da će novčana pitanja biti u ovom period veoma značajna kod mnogih.\nPovoljni aspekti dovode do toga da postoji veća mogućnost da se uživa u materijalnom blagostanju, u ekonomskom prosperitetu, ili ako ništa drugo ono u hrani i piću. Bik je vezan i za ishranu, koja je izvor i zadovoljstva, dok je Venera u Biku.\nPravo je vrijeme da se preduzmu prave mjere, novine da se ako blagostanja na materijalnom planu nema, do njega i dođe. Povoljno je vrijeme za nove djelatnosti vezane prije svega za novac, za bankarstvo, kao i za poljoprivredu, poslove vezane za ishranu, ali i za ljepotu i umjetnost itd.\nDobro je ući u novine u period Mladog Mjeseca, 06.05. ih osmisliti, vizualizovati, napraviti plan, a potom ih sprovesti.\nAko nešto i ne ide jako brzo, zbog pet retrogradnih planeta, budite uporni. Bik je vezan za istrajnost, upornost i teži stabilnosti i trajnosti. Zato je dobro sada ispoljiti upornost, jer ona pomaže da se dođe do željenog napretka, a on je moguć.\nZa neke aktivnosti, vezane za papirologiju, dokumenta, moguća su ponavljanja, jer je Merkur retrogradan u Biku i treba biti oprezan da ne dođe do greške, ponavljanja ili čekanja. Uspješne će biti one aktivnosti koje su vezani za Veneru u Biku, za :ljepotu, stvaranje nečega što je lijepo i korisno, kao što je pripremanje hrane i uživanje u njoj, ili kao što je uživanje u radostima koju ljubav donosi, ili čulna zadovoljstva, ili u zaradi i dobicima, ili kroz poslove vezane za uticaj Venere u Biku; sve će teći lakše i uz sretne i povoljne okolnosti.\nTežnja ka stabilnosti na materijalnom i emotivnom planu je izražena kada je Mjesec u Biku. Ljubavne veze koje će početi ovih dana, posebno za osobe koje imaju podznak u Strijelcu. Ukoliko ste već u vezi, posebno u braku postoji mogućnost novina ili promjena vezanih za djecu.\nOni parovi koji se nadaju potomstvu, posebno žene sa podznakom u Strijelcu ili Jarcu, mogu se čak nadati i trudnoći. Osobe sa podznakom u Jarcu, očekuju promjene u domu i porodici.\nOne koje imaju podznak u Ovnu, mogu očekivati novine vezane za zaradu i promjene na finansijskom planu. Mnogi od njih imaće finansijski dobitak ili pak priliku da se uđe u neku aktivnost, koja može donijeti zaradu, koja im može promjeniti život.\nVećini će Mlad Mjesec u Biku, kao i Venera u Biku donijeti više mogućnosti da podlegnu hedonizmu, da više nego uobičajeno uživanju u hrani, kao i poslasticama, kulinarskim specijalitetima ili slatkišima, koja gode i mogu da poboljšaju raspoloženje, ali i da goje.\nLjubav se mješa uz sve. U pripremanju hrane, gdje se sada to čini sa ogromnom dozom zadovoljstva i ljubavi, te je zato i uživanje veće u specijalitetima. Uživanje u hrani, dobro je uz muziku, veselje, igru, ples, koji donosi veće zadovljstvo.\nDobro je da krenete sa promjenom u načinu ishrane, posebno ako imate podznak u Ovnu ili pak na kraju Škorpije, ili početku Strijelca. Za vas su dobre novine vezane za svakodnevne navike življenja ili početak novog posla.\nU ovom periodu pojačana je potreba za uživanje. Senzualnost je naglašena i dovodi da se više uživa u svim čulnim zadovoljstvima. Ljubavi ima više. Poljupci i dodiri, ukusi i mirisi su drugačiji, bogatiji, ljepši, jer se u njima uživa u potpunosti.\nIma više slasti, osjećaja opuštenosti, opijenosti čulnim zadovoljstvima. Kao što u prirodi sve buja, tako i osjećaji su punija, odišu većom smirenošću.\nNeki će poslije dužeg vremena osjetiti blagostanje i poboljšanje materijalnih prilika. Želja za većom stabilnošću, sigurnošću, želja za obiljem i privlači obilje. Vedrije će biti i raspoloženje, posebno od 09. 05. kada Jupiter krene direktno, a Venera tih dana, oko 09, 10, 11. bude u trigonu sa njim.\nOčekujte tada više ljubavi, radosti, zadovljstva ili dobitaka. Ovo su povoljni dani i za odmor ili zadovljstva koja veoma prijaju.\nUživajte u svoj ljepoti ili radosti življenja, bilo da je sami stvarate, ili da je dobijate. Ako ste i suviše opušteni, ako ste i skloni lijenosti u ovim danima, to će vam dobro doći.\nMlad Mjesec u Biku, povoljno će djelovati na rast biljaka, ili na prikupljanju plodova koje maj donosi. Oni bi trebali da budu sočni, slatki, kako samo poželjeti možete.\nUkoliko se sada siju biljke u period od 07.05.- 13.05, onda je dobro da to budu biljke koje rastu iznad zemlje.\nZnačajne promjene donijeće Mlad Mjesec u Biku osobama sa podznakom u Lavu, koje mogu doživjeti mogućnost da nešto značajno promjene u svojoj karijeri, u svom javnom imidžu, a mlade osobe, da dožive promjene preko roditelja.\nOni kojima će Mlad Mjesec u Biku praviti dobre aspekte imaju razloga da se raduju novinama ili da uživaju u danima koje dolaze. Ukoliko ne pravi povoljne aspekte u tranzitu, onda ne preduzimajte veće finansijske transakcije, posebno kupovine, jer je Merkur retrogradan i može donijeti poteškoće u dogovorima ili promjenu mišljenja i odlaganje.\nSvi ostali dozvolite sebi da u slijedećim danima više uživate u ljepoti i punoći života, u postojanijim osjećajima, u ugodnosti, izobilju, bilo na emotivnom ili na materijalnom planu, jer ovo i jeste povoljno vrijeme za to.\nOznake: magija mladog mjeseca, mald mjese u biku, mlad mjesec\nPredhodni članak PRIVLAČENJE NOVCA – manifestacija\nSljedeći članak U noći između 5. i 6. maja zamislite najljepšu želju: stiže meteorska kiša Eta Akvaridi


IAEA I Mohamed El Baradei dobitnici Nobelove nagrade za mir | TEME | DW | 07.10.2005\n«Norveški odbor za Nobelovu nagradu odlučio je da ovogodišnja Nobelova nagrada za mir pripadne Međunarodnoj agenciji za atomsku energiju i njenom direktoru Mohamedu El Baradeiju», saopštio je danas u Oslu predsjedavajući komiteta Ole Danbolt Mjes.\n«Nagrada im je dodjeljena zbog napora na spriječavanju korištenja nuklearne energije u vojne svrhe i na obezbjeđenju da se nuklearna energija koja se koristi u mirnodopske svrhe koristi na najbezbjedniji mogući način».\nMeđunarodna organizacija za atomsku energiju je osnovana 1957 godine kao nezavisna organizacija u okviru UN-a. Organizacija je osnovana kako bi nadgledala korištenje atomske energije u mirovne svrhe i provedbu sporazuma o nekorištenju atomskog oružja, sporazuma podpisanog krajem 60-tih godina. Egipćanin El Baradei je od 1997 godine na čelu organizacije sa sjedištem u beču i neumorno se bori za kraj širenja atomskog naoružanja. Krajem septembra je ovaj 63-tro godišnjag je po treći put izabran za šefa organizacije.\nNjemački kancelar Gerhard Šreder koji je i sam bio nominovan za nagradu, izjavio je danas da je odluka Norveškog komiteta za Nobelovu nagradu «pametna odluka».\nNobelova nagrada za mir koja se sastoji od zlatne medalje, diplome i čeka na iznos od 1,1 milio eura, bit će dobitnicima uručena 10. decembra, na dan smrti njenog utemeljitelja, švedskog filantropa i industrijalca Alfreda Nobela, izumitelja dinamita.


A ako nešto ne volite, kao što mnogi ne vole inćune ili beli luk, možete to i da izostavite. Biće i tako dobra tapenada.\nUz nju sam jela pogaču s puterom i domaći humus.\nAna ĆubelaBeli lukDijetaDoručakHronoHrono ishranaHrono kuhinjaInćuniLimunov sokMaslineMaslinovo uljeMršavljenjeNamazPastaPaštetaReceptReceptiTapenadaZdravlje\n← Tost na puteru i začinima\nEmpanade od speltinog brašna →\n02/02/2016 at 23:55\nGde mogu da se pronadju incuni u BG? 😀 Hvala unapred 🙂\nImate na bolje snabdevenim pijacama i u malo ekskluzivnijim radnjama. Mada mislim da sam ih videla i u Maksiju.


9 Jul 2019 - 07:50 Motociklizam Link\nPre pola veka, BMW Motorrad je počeo s proizvodnjom /5 serije u svojoj fabrici u Špandauu. Ove godine, u čast tog jubileja, Bavarci su predstavili specijalni model koji nosi naziv R nineT /5, piše portal Moto-berza.\n/5 je jedna od najuspešnijih linija motocikala ikada napravljenih, a još uvek čeka pravog naslednika u tom smislu. R nineT /5 je ekskluzivni model, napravljen da podseti na bogatu istoriju nemačkog giganta.\nJedan broj elemenata je hromiran – poput retrovizora i prigušivača, dok su drugi ofarbani u srebrnu boju. Cilj je bio doneti nostalgični šarm, ali u savremenom obliku, pa je tako čuveno sedište R nineT /5 dobilo izgled kakav imaju noviji modeli bavarske kompanije.


Svetozar Marković iz Partizana u Olimpijakos | Mondo Sport\nDosadašnji fudbaler Partizana Svetozar Marković od danas je novi igrač atinskog Olimpijakosa. "I sreća i tuga. Tuga zbopg Partizana, sreća jer sam otišao u veliki klub", izjavio on.\nIma 19 godina i već je potpisao VELIKI ugovor!\nSvetozar Marković, posle sezone i po u prvom timu Partizana, prešao je u Olimpijakos, što je atinski klub objavio na svom sajtu i svim svojim kanalima na društvenim mrežama.\nMarković je potpisao četvorogodišnji ugovor, a Partizanu će pripasti 1,5 milion evra i 10% od buduće prodaje. Grčki mediji navode da će godišnja plata ovog tinejdžera biti 220.000 evra.\nΜέλος της οικογένειας του Ολυμπιακού ο Σβέτοζαρ Μάρκοβιτς! / Svetozar Marković is now a member of the Olympiacos family! ⚪ #olympiacos#welcome#SvetozarMarkovic#WelcomeSvetozarpic.twitter.com/6zo7uAO7qi\n— Olympiacos FC (@olympiacos_org) 09. јул 2019.\nMarković je poslao poruku svojim dosadašnjim saigračima i navijačima Partizana posredstvom klupskog sajta:\n"Svojim saigračima sam mnogo zahvalan. To su sjajni momci sa kojima sam živeo, plakao, radovao se i sa njima preživljavao samo za nas znane trenutke. Od prvog dana su me prihvatili kao sebi ravnog i zbog njih i zbog mog kluba kojem sam zahvalan na svemu što mi je dao sam tužan što ih napuštam. Zahvaljujem se i svim ljudima na SC Partizan-Teleoptik i Humskoj koji su me bodrili, podržavali i pomogli meni i mojim drugovima u svakom trenutku od portira, kafe-kuvarice, konobara, trenera, žena koje održavaju higijenu", rekao je Marković i nastavio:\n"Što se tiče potpisa i odlaska u Olimpijakos ne mogu da ne budem sa druge strane presrećan što idem u ovako veliki klub gde ću moći da pokažem ko sam i naravno napredujem u fudbalskom smislu. Teško mi je jer idem iz svoje države i svog kluba, ali moje srce će uvek biti tu".\n23.07.2019. | 10:56 > 11:03 video 75 0\n23.07.2019. | 09:21 49 0


Dizne Audi A3 (8V) 30 TFSI 115ks\nDizne Audi A3 (8V) 30 TFSI 115ks benzin sa originalnim delovima za prvu ugradnju, obučenim i iskusnim majstorima u pouzdanom i kvalitetnom Ovlašćenom Servisu garantuju kvalitet i maksimalnu bezbednost i zadovoljstvo u vožnji. Ovlašćeni Servis je prava lokacija za Vas, ako želite kvalitetan i pouzdan servis, Dizne za Audi A3 (8V) 30 TFSI godina proizvodnje 2012- sa 115ks i pogonom na benzin.\nDizne Audi A3 (8V) 30 TFSI 115ks Cena\nDizne Audi A3 (8V) 30 TFSI 115ks benzin sa originalnim delovima po povoljnoj ceni za prvu ugradnju, obučenim i iskusnim majstorima u pouzdanom i kvalitetnom Ovlašćenom Servisu garantuju kvalitet i maksimalnu bezbednost i zadovoljstvo u vožnji. Ovlašćeni Servis je prava lokacija za Vas, ako želite kvalitetan i pouzdan servis, Dizne po povoljnoj ceni za Audi A3 (8V) 30 TFSI godina proizvodnje 2012- sa 115ks i pogonom na benzin.\nDizne Audi A3 (8V) 30 TFSI 115ks Delovi


NACRT ZAKONA O IZMENAMA I DOPUNAMA ZAKONA O SLOBODNOM PRISTUPU INFORMACIJAMA OD JAVNOG ZNAČAJA: Predloženo je da će organi javne vlasti, o čijim odlukama Poverenik odlučuje, imati pravo da podnose tužbu Upravnom sudu\nPojedine izmene predložene Nacrtom zakona o izmenama i dopunama Zakona o slobodnom pristupu informacijama od javnog značaja usporiće i ugroziti ostvarivanje prava, izjavila je pomoćnica generalnog sekretara Kancelarije poverenika za informacije od javnog značaja Slavoljupka Pavlović.\nPavlović ističe da je cilj izmene Zakona veća transparentnost i da građani brže i lakše ostvaruju svoje pravo.\nIzvor: Vebsajt N1, 31.03.2018.


Povodom godišnjice rođenja Kalashnikova: Đaci će na času učiti kako da sastave čuveni AK-47 | Tuzlanski.ba\nDijeljenja: | 31.10.2019. u 15:31\nČasovi će podsticati patriotizam, pomoći školarcima da formiraju ruski identitet i da omoguće da razumiju vrijednost odbrane domovine\nŠkole u Rusiji počeće da svoje đake uče kako da sastave pušku AK-47. To će da bude novina u školama koja će da bude uvedena u čast stogodišnjice rođenja Mikhaila Kalashnikova, čuvenog izumitelja ovog oružja, piše Telegraf.rs.\nRusko Ministarstvo obrazovanja objavilo je niz metodoloških uputstava koji su zapravo lekcija o AK-47. Kako navodi, časovi će “podsticati patriotizam, pomoći školarcima da formiraju ruski identitet i da omoguće da razumiju vrijednost odbrane domovine”.\nNastava može da ima različite formate, zavisno od resursa škole, navodi se u priručniku. To uključuje sve, od čitanja knjiga koje je napisao Kalashnikov do upoređivanja njegovih poznatih pušaka sa američkim oružjem, poput M-16.\nU nekim školama učenici će takođe da uče kako na brzinu da sastave i rastave rusku jurišnu pušku.\nUčenici posljednja dva razreda će takođe i da vode raspravu o Kalashnikovom pismu poglavaru Ruske pravoslavne crkve 2012. godine u kom je izrazio žaljenje rekavši da se “plaši da bude okrivljen za smrt svih onih ubijenih iz AK-47”.\nKalashnikov je umro 2013. godine u svojoj 94. godini i u Rusiji ga smatraju nacionalnim herojem. Napunio bi 100 godina 10. novembra. (Tuzlanski.ba)\nKljučne riječi: AK-47, djeca, Mikhail Kalashnikov, puška, rusija, škola


Argentinski predsjednički izbori odlučeni su i prije održavanja? Alberto Fernandez ima prednost od 20% - između ostalog i zbog činjenice da njegovom pobjedom potpredjsednica postaje popularna bivša predsjednica Cristina Fernandez de Kirchner | advance.hr vijesti\n26. Listopad 2019. | 09:40\nArgentinski predsjednički izbori odlučeni su i prije održavanja? Alberto Fernandez ima prednost od 20% - između ostalog i zbog činjenice da njegovom pobjedom potpredjsednica postaje popularna bivša predsjednica Cristina Fernandez de Kirchner\nPredsjednički izbori u Argentini održat će se u nedjelju, no mnogi se slažu kako se već zna tko će biti pobjednik - ljevičar Alberto Fernandez. Naime, aktualni predsjednik Mauricio Macri za njim prema svim anketama zaostaje ogromnih 20%. Dakako, ovakav ishod nimalo ne čudi - od početka je bilo jasno da će Macri, koji je na vlasti od 2015. godine, teško osvojiti idući mandat imajući u vidu ekonomsko liberalne mjere s kojima je nastupio. Isto tako već tada se moglo prognozirati da će se Argentinci poprilično razočarati s njegovom vladavinom čim shvate kako njegove mjere nisu implementirane da bi pomogle njima, običnim ljudima i radnicima, već primarno velikom biznisu. Alberto Fernandez ...


Ruka ruci | POVRATAK PRIRODI\n(vršnjačka medijacija za predškolce)\nVršnjačka medijacija je oblik konstruktivnog rešavanja sukoba putem dijaloga među vršnjacima. Cilj programa je obuka predškolaca da ovladaju metodama vršnjačke medijacije i tako sami postanu medijatori za sukobe koji nastaju među njihovim vršnjacima.\nEtape u medijaciji su:\nneprekidanje druga dok govori,\npričanje iz JA pozicije,\nbrainstorming ideja kako prevazići nastali sukob,\nkritički osvrt na ponuđena rešenja,\nodabir pravog rešenja.\nU toku obuke, osim navedenih koraka medijacije, predškolci prolaze i kroz radionice aktivnog slušanja, empatije, razumevanja tuđih potreba, prirodi i prirodnosti sukoba, prihvatanja različitosti, odlaganja primarnog zadovoljstva zarad višeg cilja.\nRadionica se odvija jednom nedeljno po jedan sat.\nProgram osmislio i realizuje akreditovani vršnjački medijator, specijalista za decu i mlade sa posebnim potrebama, i trener vršnjačke medijacije Željko Marinković.\nStatistike bloga\t90,356 hits


Obama i Abadi o borbi protiv ekstremista Islamske države | Objektivno\nNaslovnica Flash Vijesti Obama i Abadi o borbi protiv ekstremista Islamske države\nObama i Abadi o borbi protiv ekstremista Islamske države\nAmerički predsjednik Barack Obama telefonirao je danas iračkom premijeru Hajderu al-Abadiju da bi razgovarali o namjeri SAD da pomogne novoj iračkoj vladi protiv militanata Islamske države (IS), saopćila je Bijela kuća.\n“Predsjednik i premijer su se složili kako je bitno da nova vlada brzo preduzme konkretne korake kojima bi odgovorila na očekivanja i legitimno nezadovoljstvo iračkog naroda – stoji u saopćenju Bijele kuće” prenosi Reuters.\n“Premijer je izrazio riješenost da sa svim zajednicama u zemlji, kao i s regionalnim i međunarodnim partnerima radi na jačanju sposobnosti Iraka za borbu protiv zajedinčkog neprijatelja” saopćila je Bijela kuća.\nAmerički državni sekretar John Kerry saopćio je danas kako je formiranje nove vlade u Iraku “važan međaš” za zemlju koja se bori s militantima IS.\nKerry je izjavio za novinare kako novoformirana vlada u Bagdadu ima potencijal da ujedini sve različite zajednice i stvori snažnu zemlju, koja bi izgradila budućnost kakvu žele svi Iračani.\nNova vlada, koju predvodi šiitski islamista Hajder al-Abadi, je sastavljena od predstavnika iračke šiitske većine, kao i kurdske i sunitske manjine.\nGeneralni sekretar Ban Ki-moon pozdravio je stvaranje nove iračke vlade kao “pozitivan korak”, ali je apelirao da se atmosfera saradnje iskoristi kako bi se hitno izabrali ministri odbrane i unutarnjih poslova, prenosi Tanjug.\nIrački poslanici odobrili su novi kabinet sastavljen od 24 ministra, ali ključni sigurnosni resori su ostali nepopunjeni.


Badava visoka tehnologija u Gradu Budućnosti kad je vazduh nepodnošljivo zagađen - Pančevo.city\nPoruke jučerašnje posete ovog-što-je-umislio-da-je-vlasnik-Srbije u potpunoj su suprotnosti sa svetom oko nas, u našem gradu Pančevu i njegovoj okolini\nPančevačka sveopšta letnja agonija se nastavlja nesmanjenom žestinom u javnom prostoru, u fizičkom svetu, u odnosima između aktera društvenog života (gradskih upravitelja i građana, nadležnih službi i korisnika njihovih usluga…), u svakom zamislivom segmentu, elementu ili simbolu od kojih je sastavljena organizovana ljudska zajednica, u ovom slučaju naša lokalna. Istina, ta agonija je neprestana, danonoćna i celogodišnja, i opšta u svojim razornim efektima. I takva će biti dokle god Gradom Pančevom (i drugim gradovima i opštinama, Pokrajinom Vojvodinom, Republikom Srbijom) bude upravljala okupaciona naprednjačka vlast.\nPrimeri koji pokazuju celokupno moralno i materijalno, uopšte civilizacijsko posrnuće Pančeva umnožavaju se svim mogućim matematičkim progresijama, od kapilarnih (npr. količine sitnog đubreta po ulicama) do kapitalnih (trovanja mozgova podanika o tome da je Srbija lider na Balkanu u svemu i svačemu).\nNesumnjiv doprinos uvećavanju izvitoperene i iluzorne slike o nama samima i nekim istorijskim uspesima Srbije, njenom zlatnom dobu i pratećim pogubnim pojavama samoobmanjivanja, dao je niko drugi do ovaj-što-je-umislio-da-je-vlasnik-Srbije, tokom jučerašnje ko-zna-već-koje-po-redu posete našem gradu. Ovoga puta odabrao je da vizitira ZF-ov pogon u tzv. Severnoj industrijskoj zoni, tačnije njegov deo pompezno nazvan Inženjerski centar (drugo omiljeno odredište, kasarnu Specijalne brigade, 72. padobranske ili kako se sad već zovu ovdašnji komandosi, ostavio je za neki od narednih dolazaka). Leto je, nema velikih događaja, a kampanja se nikad ne prekida, da vidimo čime ćemo danas da mađijamo puk, hajde daj nešto blizu, evo ZF u Pančevu, to ćemo uz malo napora, širenje (neosnovanog) optimizma, to uvek upali kod neukog sveta…\nDotični je pred kravatiranim zvanicama održao još jedan propagandistički govor, ali sada nema nazad, nakon nemerivih količina laži o nekoj umišljenoj snazi i zabluda o ulozi Srbije u regionu i u ostatku sveta, te prazne rečenice i ne mogu da zvuče drugačije. Lutak u braonkastom odelu izgovarao je klasičan repertoar besmislica – strane investicije, radna mesta, životni standard, ulaganje u znanje, stručna i obučena radna snaga, bla, bla, bla, malo pohvale nemačkoj poslovnosti i sklonosti za mehaniku… a realnost ga je „čekala iza ugla” i demantovala kao i u svakom slučaju i svakoj prilici do sada…\nŠirenje laži, obmana, zabluda i samodopadljivosti bez pokrića, nova pančevačka epizoda\nOstavimo sad po strani to što je onaj-čije-se-ime-ne-izgovara, ako je došao kolima, morao da prođe kroz raspadnutu Ulicu Dimitrija Tucovića (od čije rekonstrukcije je gradska vlast odustala do daljnjeg) i ostatak razvaljene Margite; što je prošao pored urušenog mlina u Gornjoj varoši; pored nehigijenskog smetlišta koje decenijama pogrešno nazivamo deponija; pored nikad završene hale u Bagremaru, na koju je potrošeno oko dva miliona evra; i pored Otvorenog tržnog centra „Aerodrom”, one tužne slike snage srpske ekonomije, je li. Morao je da vidi toliku propast na samo par kilometara od sedišta gradske ispostave njegovog kartela, od bilborda kod hotela „Tamiš” na kome se njegov lik smeši „Našoj deci”, do nadvožnjaka; morao je da vidi koliko je rasturena urbana struktura samo u tom delu grada; ako je dolazio obilaznicom, lista uništenja u tim delovima Pančeva bi bila mnogo duža. Ali ni to nije sve: pogledajmo šta se još desilo iste večeri u Gradu Budućnosti…\nNešto posle 22 sata zapalila se trska u neuslovnom naselju Mali London, pa su vatrogasci morali da interveništu. Istina, u tom delu grada sakupljači sekundarnih sirovina veoma često (pogotovo noću, da se crni dim ne bi video) spaljuju plastičnu izolaciju sa bakarnih žica, a sistemsko rešenje, sa obe strane, „preduzetničke” i „državne”, za tu lošu naviku izostaje… Otprilike u isto vreme (zbog velike vrućine?) zapalila se spomenuta deponija, tačnije njen obod najbliži pruzi, pa su vatrogasci pohitali i na tu lokaciju. Štetni gasovi širili su se sa mesta oba požara i dodatno opterećivali ionako zagađen vazduh, koji desetak poslednjih večeri sa prvim mrakom počne da smrdi na sladunjave hemijske mirise, merkaptane, spaljenu plastiku, na koktel tih prepoznatljivih zagušljivaca. Pančevo ćutke, mirno i trpeljivo, kao i poslednjih skoro 60 godina (sa povremenim izuzecima/incidentima) podnosi sistematsko trovanje civilnog stanovništva za koje nikad niko nije odgovarao. Građani su totalno nezaštićeni od samovolje hemijske industrije u južnoj zoni, o čemu je naš sajt već pisao (videti ovde), a koliko su ubijeni u pojam, koliko su se prepustili beznađu, koliko žive filozofiju bede, koliko su anestezirani i stondirani svakodnevnom borbom za golo preživljavanje, nije ni čudno što sa ovolikom dozom fatalizma dopuštaju ovakva posrnuća sopstvenog dostojanstva i ovolika poniženja ljudskosti koje im priređuje povlašćena kasta; ona čiji je vrhovni vođa juče dodatno zagadio naš lokalni javni život, toliko da bi svaki put kad dođe u Pančevo trebalo proglasiti građanski dan žalosti.\nI tako: evo vam svi ZF-ovi sveta, svi e-mobilitiji, svi elementi za električne motore za automobile, lokomotive i brodove, sve visoke tehnologije i sve što uz taj mod ide; sve je to badava kad je vazduh dramatično zagađen, kad je kvalitet života u Pančevu na istorijskom minimumu, sa tendencijom daljeg propadanja.\nA podanici neka se i dalje prave da je sve u redu, neka tapšu kad im „najviše mesto” obeća devet miliona evra iz državnog budžeta za mesni put.


NA KLIK DO POSLA: Sajt "DŽoberti" - najpopularnije virtuelno tržište rada u IT industriji, nude poslove samo u Srbiji\nSVI IT poslovi na jednom mestu. Sajt "DŽoberti" nastao je u avgustu 2019. godine, sa željom da se doprinese transparentnosti u IT industriji i da se pomogne zajednici koja nije naviknuta na aktivno traženje posla. Sve to imajući na umu potražnju za IT kadrom u Srbiji poslednjih godina.\n27. 02. 2021. u 15:42\nDAMJANU Š, jednom od vođa navijača Partizana i to grupe “Alkatraz” određen je pritvor do 30 dana, zbog opasnosti da će u kratkom vremenskom periodu ponoviti krivično delo.\nREKONSTRUKCIJA pruge Niš - Zaječar trebalo bi da bude završena u junu ove godine, rekao je prilikom radne posete Zaječaru ministar građevinarstva, saobraćaja i infrastrukture Tomislav Momirović.


Vesti online / Vesti / Društvo / Sve opklade na prvorođenu bebu u 2018 - dobitne\nDa li ste se vi kladili na to kog će pola biti prvorođena beba beba u Srbiji?\n- Zbog toga je kladionica Meridian odlučila da prizna sve tikete odigrane na ovu opkladu kao dobitne. Bez obzira na koju od mogućih opcija su se građani Srbije kladili, mogu da računaju da su u pravu I da je njihov tiket dobitan - poručuju iz Meridia i dodaju da svi žele da beba bude što više, jer deca su ukras sveta, bilo da su devojčice ili dečaci.\nTokom cele 2017 godine građani Srbije su mogli da se klade na pol bebe koja se prva rodi u 2018 godine, sve do 31.decembra 2017.\nDRUŠTVO Stigle prve bebe, Anđelija i Bojana rođene "u 15 sekundi"


OVO JE NAPAD NA BRAON NAPITKE 3\nrecepti kikiriki vegane seitan kakao puding dehidrator sirove kuvar sremusa kafa salate kopriva salata jogurt avokado maslacka pasulj tofu vegetarijanci puter\nNaslov: OVO JE NAPAD NA BRAON NAPITKE 3 Sub Sep 06, 2008 7:14 pm\nNadrazljivost nervnog sistema se javlja kao rezultat stimulativnog efekta kofeina pri uzimanju napitka, a takodje kao deo efekta prekida uzimanja. Oba ova faktora uticu na ukupnu razdrazenost i frustraciju koju ispoljavaju ljudi koji konzumiraju kofein. Smatra se da kofein znacajno doprinosi\nasilnom drustvu koje poslednjih godina buja u savremenom svetu. Sve vece zlostavljanje dece je tuzni i besmisleni odraz nasilnog drustva. Uloga kofeina u tome se ne moze prenaglasati.(35)\nU jednoj bolnici je utvrdjeno da je skoro cetvrtina pacijenata, primljena na psihijatrijsko odeljenje, koristila velike kolicine kafe, i pokazivala je daleko veci nivo nervoze u odnosu na druge pacijente.(36,37) Kofein je proizvodio promene standarnih mozdanih talasa pri snu kod normalnih odraslih muskaraca kada su nadgledani u laboratoriji za proucavanje sna. Promene su ukazivale na poremecaje sna. Poremecaji sna dovode do mentalnih bolesti, loseg rasudjivanja, gubitka pamcenja, uzrujanosti, loseg i neprijateljskog raspolozenja. Cetiri solje ekvivalenta kafe je korisceno u eksperimentu u laboratoriji za proucavanje sna. Kafa bez kofeina nije imala efekat na obrazce sna u ovim istrazivanjima, pa mozemo da pretpostavimo da je kofein taj koji je vrsio promene u mozgu. Mnoga druga jedinjenja iz kafe prouzrokuju druge ozbiljne poremecaje i hendikepe.(38) Kada je neko pod stresom, mozak i neki drugi organi proizvode grupu hormona. Ti hormoni cirkulisu u krvi i deo se normalno izliva mokracom. Ovi hormoni se, kao grupa, nazivaju kateholamini. Izlucivanje kateholamina mokracom se razumljivo povecava pijenjem kafe cak i u umerenoj kolicini,(39) sto znaci da se hormoni proizvode u telu. U mnogim istrazivanjima, i nervoza i depresija su povezani sa velikom upotrebom kafe kod pacijenata koji su primljeni na psihijatrijska odeljenja.(40) Dr Pavlov je obucavao pse stvarajuci im navike; utvrdio je da je dodavanje kafe otezalo odvikavanje pasa od navike. Pavlov je nazvao kafu - lepak za lose navike. Mozemo se zapitati da li su rasirene, intenzivne i istrajne zavisnosti koje nalazimo danas pojacane skoro univerzalnom upotrebom braon napitaka.\nSvi verovatno znamo nekoga ko je uzivao odredjenu losu naviku celi zivot bez vidljivih velikih stetnih efekata. U stvari, neki od ovih prezivelih cak pripisuju svoju dugovecnost ovoj svojoj losoj navici. Svi smo culi dosetke staraca, kada ih pitaju za tajnu njihovog dugog zivota: Pijem 200 gama brendija na dan, ili Pusim samo one cigarete koje se umotavaju rukom, ili Uvek pijem svoju kafu crnu. Ali to su doslovno samo preziveli. Pa ipak, koliko smo spremni da prihvatimo ovaj savet kao mudar i proveren kao izgovor da bismo nastavili sa svojim losim navikama. Kada bi novine iz San Franciska objavile naslov koji glasi: Covek u kostimu supermena preziveo skok sa mosta Golden Gejt, koliko ljudi bi izaslo, iznajmilo kostim supermena, i skocilo sa mosta, misleci da su nasli tajnu za bezbedan skok sa velike visine i rashladjivanje u vodi po vrelom letnjem danu? U pravu ste, zaista mali broj. Sanse su u svakom slucaju, bilo da se radi o mostovima, kofeinu, nikotinu ili alkoholu, odlucno protiv ljudskog roda. Zastrasujuce je pomisliti da takva rasirena navika kao sto je upotreba kofeina najverovatnije slabi celokupan ljudski rod i proizvodi trajni gubitak odredjenih sposobnosti uma ili otpornosti na bolest preko ostecenja hromozoma mutacijama. Ova uobicajena i veoma prijatna navika se moze okarakterisati kao vrsta genocida! Moguce je da je teznja, da starije zene imaju veci procenat dece sa Daunovim sindromom u odnosu na mladje, povezana sa duzim periodom ponavljanih izlaganja mutagenima kao sto je kofein. Neki istrazivaci smatraju da posto kofein izaziva kod nerodjene bebe neke od istih efekata kao i zracenje, izgleda razumno pripisati deo ostecenja i pobacaja upotrebi kofeina.


MUP SRBIJE: Abazović bez povoda i dokaza napada Srbiju – Portal Luca\nMUP SRBIJE: Abazović bez povoda i dokaza napada Srbiju\nMinistarstvo unutrašnjih poslova Srbije u saopštenju ističe da Crna Gora nije ni zvanično ni nezvanično obavijestila Srbiju da potražuje bivšeg direktora crnogorske Uprave za nekretnine Dragana Kovačevića, te da su izjave potpredsjednika CG Dritana Abazovića da se on krije u Srbiji posljedica neiskustva i loših informacija.\n“Gospodin Abazović je odnedavno počeo da se bavi bezbjednosnim pitanjima u Crnoj Gori i zato vjerujemo da je njegova izjava kojom bez dokaza i bez povoda napada državu Srbiju i njene bezbjednosne strukture da ne traže Dragana Kovačevića, crnogorskog državljanina, bivšeg direktora Uprave za nekretnine CG, posljedica neiskustva i loših informacija”, piše u saopštenju MUP-a.\nKako se dalje navodi u saopštenju, “da bi mu pomogli u sagledavanju stvarnih prilika, MUP Republike Srbije želi da i njega i javnost obavijesti da Crna Gora nije ni zvanično ni nezvanično obavijestila Srbiju da potražuje Kovačevića.\n“Srbija je član Interpola i uvidom u sistem Interpola nije pronašla potjernicu Crne Gore za Draganom Kovačevićem. Da je Crna Gora izdala međunarodnu poternicu za Kovačevićem, Srbija bi posredstvom jedinstvenog sistema obavještavanja u mreži Interpola, to bez sumnje znala. Do danas u 12 časova, potjernice nema. Ako crnogorska policija za Draganom Kovačevićem traga na svojoj teritoriji mi o tome ne znamo ništa, niti možemo da znamo. Ako Crna Gora želi da provjeri da li je Dragan Kovačević na teritoriji Srbije potrebno je samo da nam pošalje zamolnicu i mi ćemo imati osnov da izvršimo odgovarajuće provjere”, navodi se u saopštenju.\nNa kraju saopštenja, MUP je pozvao “i gospodina Abazovića i sve druge političare da se uzdrže od napada na MUP Srbije i da poštuju rad i upornost svih pripadnika MUP-a u borbi protiv organizovanog kriminala”.\nAbazović je inače, gostujući na televiziji Prva, komentarisao bijeg bivšeg direkora Uprave za nekretnine, iznoseći podatke da se on nalazi u Srbiji.\nPovezane teme:Dritan AbazovićMUP srbijeOdabrano


Kina je Ukupan izvoz od 1 milijarde 870 milijuna setova ležajevi od siječnja do studenog 2016\nSource:Luoyang mingzhen ležajevi Čelične kuglice co | Updated: Feb 03, 2017\nS kontinuiranog integracije domaćeg i stranih tržišta, Chinaand #39; s Imajući industriju je postupno integrirati u međunarodni pravac trgovina obitelj, da sudjeluju u širem rasponu međunarodni kurs tržišne konkurencije. Prema potencijalnim baze podataka pokazuju da u 2016 1-11 mjeseci u Kini ležaj izvesti ukupno 1 milijarda 870 milijuna setova, u\npovećanje od 4,3%, izvoz ostao stabilan, ali zbog utjecaja u razne kategorije, domaćin tržište razlike, sakupite #39; s Proizvodnih operacija tamo je velika neravnoteža.\n2017, Chinaand #39; s Imajući industrija će ostati u osnovi stabilan, bolji razvoj industrije je još uvijek u automobil, vjetroelektrane, poljoprivredna mehanizacija, alatnih strojeva, metalurgija mina nakon razdoblja prilagodbe, će biti dio poduzeća za poboljšanje situacije, industriju građevinske mehanizacije su poboljšani, ali Ukupna prenapajati situacija neće imati previše. Velika promjena, izvoz će nastaviti stabilan rast.\nPar: Proizvođač energije potrošnje visoko krom Rudarska poduzeća štednje energije\nSljedeći: Trend specijalizacije univerzalni ležaj postaje očitije\nKratak uvod 440C nehrđajućeg čelika...


Grip kako se prenosi | Mondo Portal\n28.01.2019. | 16:56 > 17:04\nKad vas "obore" prvi simptomi gripa, verovato se zapitate kako se to desilo, naročito ako ste vodili računa o predostrožnosti i preduzeli sve moguće mere da smanjite rizik od virusa.\nPa, evo kako se tačno razbolimo, tako da znate šta još treba da radite, da biste izbegli da ponovo zakačite nešto.\nPročitajte: Navike ljudi koji nikad nisu bolesni\nVirusi se šire malim kapljicama koje završe u vazduhu kad bolesna osoba kija, kašlje ili izduva nos.\nMožete se razboleti ako nos, oči ili usta dodirujete nakon što ste pipnuli nešto što je kontaminirano virusom, kao što su recimo igračke, tastature kompjutera ili kvaka. Virusi na tim predmetima mogu da požive i čitava dva dana.\nA ako dođete u kontakt sa virusom gripa, ili bilo kojim drugim "zimskim" visrusom koji je "krivac" za respiratorne infekcije tako česte ovih dana, ipak još možete da se "izvučete" jer to ne znači da ćete se sto posto razboleti.\nTo zavisi od toga kada je druga osoba inficirana, i kolika je koncentracija virusa u tim sitnim kapljicama koje se razlete kad ona kine ili se zakašlej.\nVećina ljudi "zarazna" je tokom prva dva ili tri dana virusne respiratorne infekcije, a u najvećem broju slučajeva ta opasnost prestaje posle 7 dana.\nA kad je grip u pitanju osoba je "zarazna" najmanje jedan dan pre pojave prvih simptoma, i pet do sedam dana od pojave simptoma, što znači da je grip opasniji između osatlog i zato što ste opasni po okolinu i pre nego što shvatite da ste bolesni.\nPopravite imunitet za jedan dan:\nA ako to ne upali, pa se ipak razbolite, evo šta možete da pokušate:


Tag / Kristina Agilera / Vesti online\nPevačica slomljena posle velikog gubitka\nPevačica Kristina Agilera posle 17 godina odlučila je da uspava svog kućnog ljubimca, Stinki.\nPevačica kićankom prekrila bujno poprsje, pa izvela seksi-ples\nZa proslavu svog 37. rođendana, američka pevačica Kristina Agilera odabrala je neobičnu odevnu kombinaciju. Svima je zapao za oko jedan detalj koji je sakrio njene bradavice.\nZašto nas je ova fotka razbesnela?\nKristina Agilera odlučila je da upozna svet sa svojom šestomesečnom kćerkom, Samer Rejn i to preko naslovne strane časopisa "People". Ali, pevačica na fotki drži bebu koja je toliko obrađena...\nKraljevi lupetanja: Da li su ovo najgluplje izjave slavnih?\nMediji prate svaki korak poznatih ličnosti, pa je logično i da burno reaguju na svaku njihovu nepromišljenu izjavu. Uprkos tome, neki od njih, još uvek kao da nisu shvatili da se konstantno...\nSvetska pop zvezda Kristina Agilera (33) rodila je u subotu svoje drugo dete u bolnici Kedars Sinaj u Los Anđelesu.


Intolerancija na osnovne životne namirnice | Hrast centar\nUticaj načina ishrane na zdravlje stara je, ali uvek iznova aktuelna tema. U današnje vreme, primena pravilne ishrane u prevenciji i lečenju hroničnih bolesti postala je skoro nezaobilazna terapeutska mera.\nDa Ii je zdrava hrana za svakog čoveka ista?\nDa Ii neke namirnice za jednog čoveka mogu biti lek, a za drugog – otrov?\nLično podnošenje ili nepodnošenje određenih namirnica, srž je novog aspekta određivanja optimalne individualne ishrane. Povezanost intolerancije na hranu sa mnogim simptomima i hroničnim bolestima, dugo je i nepravedno zanemarivana, ali su istraživanja poslednjih godina pokazala da je definitivno došlo vreme da ova ideja dobije mesto koje joj pripada i da se više ne može zanemarivati.\nSavremena nauka je iscrpno proučila proces patoloških imunoloških reakcija koje se odigravaju u organizmu kada je opterećen unošenjem neodgovarajućih namimica. Te se reakcije mogu pojaviti na bilo kom organu ili tkivu, izazivajući preko 100 simptoma tzv. odloženih alergijskih manifestacija.\nZa razliku od klasičnih alergija, reakcija intolerancije je maskirana, podmukla i ostaje neprepoznata. Čovek teško može da poveže svoje tegobe sa unošenjem neke namirnice, nastavlja da se hrani na uobičajeni način sve dok organizam može to da amortizuje. Kada opterećenje postane preveliko, amortizujući mehanizmi popuštaju, sistem ulazi u crvenu zonu i javlja se reakcija ”pobune” u vidu različitih simptoma… Na taj način nastaju mnogobrojna patološka stanja i hronične bolesti za koje medicina često nema prava terapijska rešenja.\nvarenje: nadimanje, zatvor, proliv, gorušica, bolovi u stomaku, iritabilna creva;\nkoža: osip, crvenilo, svrab, ekcemi, psorijaza;\ndisajni organi: zapušen nos, pojačana sekrecija, upala sinusa, napadi kijanja, nadražajni kašalj, laringit;\nkardio-vaskularni sistem: povišeni krvi pritisak, aritmije, cirkulatome smetnje;\nproblemi u metabolizmu: sećer i masnoće, gojaznost, celulit;\nglavobolje, migrene; sindrom hroničnog umora;\nhormonski poremecaj: klimakterične tegobe, neregulamost menstrualnog ciklusa;\nkičma i koštano-zglobni sistem: degenerativne i zapaljenske bolesti kicme i zglobova;\npsihološka sfera: depresivna razpoloženja ili anksioznost, gubitak motivacije, hiperaktivni sindrom, poremećaj sna, sindrom deficitame pažnje kod dece.\nPostoji više metoda za otkrivanje intolerancije na hranu. Jedne spadaju u kategoriju imunoloških analiza, dosta su skupe i teže dostupne. Druge (takav test se koristi i u Ordinaciji Holitimed) bazirane su na određivanju vibracionog sklada ili nesklada između organizma i namirnica – intolerancija. Zapravo se radi o dijagnostikovanju iste pojave sa dva različita aspekta.\nTest obuhvata 110 namirnica iz nase uobičajene ishrane: žitarice, mleko i mlečne proizvode, više vrsta mesa, ribe, povrće, voce, začine.\nKada se utvrdi koje namirnica ne odgovaraju, isključuju se iz ishrane najkraće u intervalu od 3 meseca. Za dve do 3 nedelje vidljiva su poboljšanja, a kroz 3 meseca i puni efekat. Sa takvom ishranom organizam dobija ono što mu je potrebno, usklađen je i želja za prekomernim količinama hrane nestaje. Nije potrebno da se meri gramaža obroka niti bira način spremanja. Nakon dovoljne pauze i postignutog efekta, uz konsultaciju s lekarom, može se u kontrolisanim količinama uzimati i zabranjena hrana.\nKratak orjentacioni test\nJeste li hronično umrni?\nSvaki pozitivan odgovor ukazuje na mogućnost postojanja intolerancije. Ako imate 4 i više pozitivnih odgovora, intolerancija je skoro izvesna, nabrojane tegobe su samo manifestacija trpljenja organizma i u većini slučajeva vezane su za intoleranciju na hranu.\nPo čemu je ovakav pristup problemu ishrane izuzetan?\nTest intolerancije je jedna od metoda promene životnog stila i unapređenja zdravlja koja se već 25 godina godina uspešno primenjuje u ordinaciji Holitimed.\nAktuelno, Medicina i zdravlje alergija, gojaznost, holitimed, intolerancija, nadimanje, test intolerancije, zdrava hrana permalink.


Erdelji ispred Feher - Stonoteniski Savez Srbije\n05. April 2009. - Erdelji ispred Feher\nPrvi put posle decembra 1993. godine kad je posle trijumfa na Otvorenim prvenstvu Finske Slobodan Grujić ušao među prvih 100 igrača, selektor Srbije više nije u tom društvu. Na aprilskoj listi sa 94. mesta pao je na 106. Najbolji plasman u karijeri imao je 2004. godine kad je bio 38. U ženskoj konkurenciji Anamarija Erdelji je posle plasmana među 16 na Otvorenom prvenstvu Nemačke „preskočila" Gabrijelu Feher.\n- Za mene je očekivan pad. Možda bi sve bilo malo malo sporije, ali od kad sam preuzeo selektorsku funkciju, nema potrebe da na silu održavam rejting. Ostala su mi još dva takmičenja, Svetsko prvenstvo i Mediteranske igre - rekao je Grujić koji je trenutno sa ekipom na pripremama u Vrnjačkoj banji.\nMuškarci - top 10: Vang Hao (Kina), Ma Lin (Kina), Ma Long (Kina), Timo Bol (Nemačka), Vang Lićin (Kina), Vladimir Samsonov (Belorusija), Čen Ki (Kina), Hao Šuai (Kina), Jo Se Hjuk (Koreja), Čuang Čih Juan (Tajvan).\nSrbi: 58. (51.) Karakašević, 106. (94.) Grujić, 189. (186.) Žolt Pete, 193. (194.) Jevtović, 250. (248.) Milošević, 265. (263.) Žolt Sel, 389. (391.) Zoltan Pete, 562. (565.) Crepulja, 588. (588.) Đ. Borčić, 632. (646.) Petkov, 679. (686.) L. Lupulesku, 686. (690.) Gordić, 732. (829.) Subotić, 916. (921.) Ardeljan, 862. (956.) Radonjić, 1016. (1054.) Dalea, 1058 Marković, 1179. (1172.) Boris Mihailović, 1219 (1287.) Ilija Majstorović, 1404 (1394.) V. Nađnemedi, 1360 (1410.) Komad, 1472 Popov.\nŽene - top 10: Žang Jining (Kina), Guo Jue (Kina), Li Ksiaksia (Kina), Guo Jan (Kina), Vang Nan (Kina), Feng Tianvei (Singapur), Li Jia Vei (Singapur), Kim Kjung Ah (Koreja), Vang Jue Gu (Singapur), Tie Jana (Hong Kong).\nSrpkinje: 116. (144.) Erdelji, 145. (142.) Feher, 232. (231.) Golić, 251. (248.) Rečko, 278. (275.) Tapai, 302. (307.) Molnar, 263. (358.) Todorović, 359. (359.) Galonja, 425. (425.) Barna, 468. (492.) Eva Tot, 510. (514.) Radak, 569. (569.) Đurčik, 501. (582.) A. Lupulesku, 597. (590.) Holok, 652. (663.) Ratić, 667. (667.) Radonjić, 766. (763) Tružinski, 818. (818.) Hajnal, 735. (872.) Fenjveši.


Priboj dobija savremen školski kompleks - PPmedia\nPriboj dobija savremen školski kompleks\nPosted on\t1 октобра, 2019 1:33 pm by adminpp033\nPriboj – Prostor ispred Osnovne škole „Desanka Maksimović” i Mašinsko – elektrotehničke škole u Priboju ovih dana liči na veliko gradilište. Radi se punom parom i koristi lepo vreme.\nUređenje partera školskih dvorišta, foto: PP Media\nNakon rekunstrukcije zgrade Osnovne škole „Desanka Maksimović” koja je 1. septembra spremno dočekala svoje đake u obnoveljenom, i po savremenim merilima, opremljenom prostoru i privođenju radova na rekonstrukciji zgrade Mašinsko – elektrotehničke škole koja će svoje đake u staroj, odnosno potpunoj renoviranoj zgradi, primiti za meseca dana, dakle od 1. novembra, na red je došlo i parterno uređenje ove dve škole odnosno sređivanje prostora ispred i oko samih ustanova.\nTako se sređuju platoi ispred škola, pešačke staze, postavljaju ivičnjaci a biće postavljena i zaštitna ograda u jednom delu od Limske ulice, izgradiće se i najmanje 20 parking mesta za zaposlene. Radovi su povereni pribojskoj firmi „Dekor invest” a vrednost radova je nepunih pet miliona dinara dok je rok za završetak 60 dana, pa bi prema ugovoru sve trebalo da bude gotovo do 24. novembra.\n„Parterno uređenje oko ove dve škole podrazumeva ugradnju novih ivičnjaka, novih behaton ploča a prostor ispred Gimnazije i gradske biblioteka će isto biti popločan prateći pravac sa trotoarima u Nemanjinoj ulici. Ispred škole Desanka Maksimović doći će nova ograda u dužini od 75 metara sa pešačkim kapijama, tako da će novoformirani prostor odlično izgledati”, rekla je direktorka „Dekor invest” Tamara Stojić.\nTamara Stojić direktorka firme Dekor invest iz Priboja, foto: PP Media\nUkupno će biti postavljeno nešto preko 1.400 kvadrata behaton ploča, oko 400 metara ivičnjaka i 75 metara zaštitne ograde pored osnovne škole.\n„Sve ukupno će se uklopiti u urbanističku celinu sa rekonstruisanim školama i sa novoizgrađenim pešačkim stazama i mislim da ćemo dobiti jedan od najsavremenijih školskih kompleksa u Srbiji”, kazala je Stojić.\nUređuje se prostor ispred škola u Priboju, foto: PP Media\nInače, preko 500 miliona dinara finansirala je Vlada RS na inicijativu lokalne samouprave preko Kancelarije za upravljanje javnim ulaganjima. Ovih dana privodi se kraju i izgradnja fiskulturne sale, koju ove dve škole do sada nisu imale, a završena je i toplana na biomasu u okviru školskog kompleks koja će pored ovih ustanova zagrevati i Dečiji dispanzer, Gimnaziju i OŠ „Vuk Karadžić”.\nОзнаке: Desanka Maksimović, PRIBOJ, školski kompleks, vesti priboj